text:
Beyoncé Knowles
Beyoncé Giselle Knowles (n. 4 di sèptèmber 1981 na Houston, Teksas), ta un kantante i kompositor merikano di musika R&B i tambe aktris.
El a nase i a wòrdu lantá na Houston, Teksas, el a asistí na varios skol di arte, i a kuminsá partisipá den konkursonan di kanto i baile for di chikitu. Beyoncé a kuminsá haña fama na final di añanan nobenta komo e kantante prinsipal di e grupo femenino Destiny's Child. Beyoncé a bende mas ku 50 miyon di CD mundialmente komo parti di e grupo aki.
Durante di e tempu ku e grupo Destiny's Child tabata inakitivo, Beyoncé a lansa su promé album komo solista titulá "Dangerously in Love" na yüni 2003. For di e album aki e dos singelnan "Crazy in love" i "Baby Boy" a posishoná nan mes na number unu riba listanan di popularidat. E album tabata unu di esnan mas eksitoso di e aña ei.
Beyoncé a gana sinku Premio Grammy riba un anochi so den e aña 2004, e eksito di e album aki a konfirm'é komo un artista kapas.
Na aña 2005 e grupo Destiny's Child a parti for di otro i Beyoncé a lansa su di dos album komo solista "B'Day" na 2006. Riba e disko aki tabatin e eksito mundial "Irreplacable." Su di tres album, "I Am...Sacha Fierce," a wòrdu lans;a na novèmber 2008 i a trese kuné varios hit mundial manera "If I Were a Boy" i e single number unu na Merka "Single Ladies (Put a Ring on It)."
E eksito di su albumnan a hasi Beyoncé unu di e artistanan mas gustá den e indústria musikal, i husando e fama aki el a ekspand'é su karera pa inkluí aktuashon i promovedor di varios produkto. El a kuminsá su karera komo aktris na aña 2001 ora ku el a aparesé den e pelikula musikal Carmen: A Hip Hopera. Na aña 2006 el a hunga e ròl prinsipal den e pelikulá basá riba e musikal di Broadway Dreamgirls(1981). Danki na e ròl aki el a haña dos nominashon pa premio Globo di Oro. Na aña 2004, Beyoncé a kuminsá mes marka di pañanan i a promové varios marka manera Pepsi, Tommy Hilfiger i L'oréal.
Hubentut i Komienso di su Karera[editá | editá fuente]
Beyoncé a nase na Huston, Teksas. Yu muhe di Mathew Knowles, un manager di un kompania di grabashon eksitoso i Tina Beyincé, un diseñadó di bistí i pelukera. E tata di Beyoncé ta un merikano di desendientenan afrikano i su mama ta un kombinashon di desendientenan franses, merikano indígeno i afrikano. Beyoncé a haña e su nòmber for di su mama su fam di soltera. Esaki tabata pa e nòmber no bai pèrdí ya ku ta poko yu hòmber so tin ainda ku ta karga e nòmber Beyincé.
Su grandinan di parti mama tabata Lumis Albert Beyincé i Agnéz Deréon. Nan tabata residente di Louisiana ku ta papia franses. E ta ruman mayó di Solage, un kantante, kompositor i aktris.
Beyoncé a asistí na e skol St. Mary's Elementary School na Teksas kaminda el a inskribí su mes den klasenan di baile inkluyendo djès i balèt. Un dia ora ku e maestra di baile tabata nùr un kantika Beyoncé a sigui kante e kantika inkluyendo e tononan haltu. Di e forma ei su talento komo kantante a wòrdu deskubrí. Ounke ku semper e tabata un mucha poko verlegen, manera su mama ta deskribiele, su interes pa kanta i duna sho a kuminsá despues di a partisipá na un konkurso di talento na skol. Asina ku el a subi esenario el a su verlegenheid a kita i e kier a bira un kantante profeshonal. Ku shete aña Beyoncé a partisipá den su promé sho di talento ofisial kantando e kantika "Imagine" di John Lennon. El a gana e kompetensia i tur hende a lanta para pa aplaudiele. Na e mesun edat prensa lokal a kuminsá presta atenshon na dje ora ku nan a menshon'é komo un di esnan nominá pa e premio The Sammy den e arte di duna sho.
Den hèrfst di aña 1990 Beyoncé a inskribí su mes den e skol Parker Elementary School, un skol ku ta atrae hopi mucha ku amor pa musika, kaminda el a presentá varios biaha ku e kor di skol. Despues el a bai e skol High School for the Performing and Visual Arts na Houston i despues a bai Alief Elsik High School, situá den e bario di Alief. Beyoncé tabata un solista na e misa kaminda e tabata asistí yamá St. John's United Methodist Church. E tabata parti di e grupo aki pa djis dos aña so ya ku e tabata preokupá ku su karera nobo.
Ku ocho aña Beyoncé a topa La Tavia Roberson durante pruebanan di atmishon pa un grupo (di baile/kanto) di mucha muhe. Beyoncé i La Tavia huntu ku Kelly Rowland (amiga di Beyoncé) a drenta un grupo ku tabata kanta kantikanan rap i baila. Despues di algun tempu e grupo konosí komo Girl's Tyme a konsistí di seis miembro. Danki na Beyoncé i Kelly so partisipashon e grupo a haña akogida nashonal. Produktor di musika di kosta west Arne Frager, a kue un buelo i bai Houston spesialmente pa mira nan. Despues di algun tempu el a invita nan pa bini na su studio (The Plant Recording Studios) na parti nòrt di California kaminda Beyoncé su stèm tabata sentral ya ku Frager a haña ku e tabata un mucha ku talento. Komo strategia pa Girl's Tyme haña un kontrato ku un kompania di produkshon Frager a laga nan debutá komo parti di Star Search, ku tabata e programa di buskeda di talento mas konosí riba nivel nashonal na e tempu ei. Manera Beyoncé mes a atmití despues, nan a pèrde ya ku e kantika ku nan a kanta no tabata bon skohí. Beyoncé a sinti su mes desepshoná pa promé biaha den su karera pero a haña animo atrobe ora ku el a haña sa ku otro artistanan di e genero pop manera Britney Spears i Justin Timberlake tambe tabatin ekperensianan similar.
Na aña 1995 e tata di Beyoncé ku tabata un bendedó pa e kompania Xerox na e tempu ei a kita for di trabou pa bira manager di grupo. El a establesé un kampamentu di training (bootcamp). Dor ku Matthew a stòp di traha e entrada di e famia a wòrdu partí na mitar i e preshonnan a pone ku e i su kasá mester a biba den apartamentunan diferente. Un poko tempu despues ku Kelly a drenta e grupo Matthew a inkluí La Toya Lucket den e grupo. Tambe el a disidí ku ta e kuaternan aki lo a forma e grupo. Nan a train den e pelukeria di Tina (Tina's Headliners Salon) i den e kurá patras di nan kas. Durante e tempu aki e grupo tabata e show di apertura pa konsiertonan di otro gruponan ya establesí. Tina a hasi di su banda dor di diseñá i kose e bistinan ku nan tabata lusi. Tina a sigui hasi esaki durante e era ku Destiny's Child tabata duna sho tambe. Ku e yudansa kontinuo di Matthew nan a sigui has oudishonnan dilanti di produktornan di musik i porfin a haña un kontrat ku Elektra Records, pero nan a pèrdè kontrat aki bèk promé ku nan a haña un chèns di saka nan promé album.
Karera artistiko[editá | editá fuente]
Temporada di Destiny's Child[editá | editá fuente]
E grupo a kambia nan nòmber i has'é Destiny's Child na 1993, skogiende for di e buki di Isaias. Huntu nan a duna presentashonnan na diferente eventonan lokal i despues di a hasi esaki pa shete aña nan a haña un kontrat ku Columbia Records na final di aña 1997. Den e mesun aña ei, Destiny's Child a graba su promé kantiká asosiá ku un marka di produkshon musikal konosí. E kantika "Killing Time" tabata pa e CD di musika ku a kompaña e pelikula Men In Black ku a sali na aña 1997.
E aña siguiente a lansa su promé album ku a karga nòmber di e grupo, i for di e album aki nan tabatin nan promé hit "No, No, No". E album aki a establesé Destiny's Child komo grupo den e industria musikal. Bentanan di album aki tabata rasonabel i nan a gana tres "Soul Train LAdy of Soul Awards" pa mihó "R&B/Soul Single" pa e kantika "No, No, No", mihó "R&B/Soul Album of the Year" I mihó "R&B/Soul or RAp New Artist". Pero ta na aña 1999 nan a bira artistanan famá ora ku nan a lansa nan di dos album The Writing's on the Wall. E album aki ta kontené algun di e kantikan mas eksitoso di e grupo aki manera "Bills, Bills, Bills", e promé single ku a yega number unu riba listanan di popularidat, "Jumpin'Jumpin", i "Say My Name", kual tabata nan kanitka di mas famoso di e tempu ei i a keda nan kantika klave. E kantika "Say My Name" a gana e premio pa mihó "R&B Performance by a Duo or Group with Vocals" i e premio pa mihó kantika R&B na e Premionan Grammy na aña 2001. E album "The writing's on the Wall a bende mas ku shete miyon di kopia i a bira asina e album ku a duna Destiny's Child fama.
E grupo a hañele den algun kontroversianan publiká den varios publikashonnan, inkluyendo e pasonan legal tumá dor di La Tavia i La Toya pa kousa di kiebro di kontrat. E asuntu a kulminá despues ku Michelle Williams i Farah Franklin tabata den e vidioklip di "Say My Name", dunando e aparensia ku La Toya i La Tavia a wòrdu remplasá kaba. Ku tempu La Toya i La Tavia a bandoná e grupo ofisialmente. Despues di mas o menos sinku luna Farah tambe a disparsé for di den e grupo. Esei a bira evindente ora ku e no tabatá aparesé na presentashonnan i konsiertonan. Segun Farah el a sali pa motibu di e esfera di negativo ku tabata reina den e grupo. Despues di a disidí ku Destiny's Child lo a sigui èksistí komo trio en bes di kuarteto nan a graba e kantika "Independent Women Part I" ku a aparesé riba e disko kompakto ku a kompañá e pelikula Charlie's Angels na aña 2000. E single tabta riba e lista di official U.S. singles chart pa 11 siman siguí, hasiendo esaki nana single ku mas èksito. E èksito aki a prueba ku Destiny's Child lo a sigui gana fama komo trio tambe meskos ku tempu nan tabata un kuarteto. E mesun aña ei La Toya i La Tavia a disidí ku nan lo a stòp e kaso hudisial kontra nan èks koleganan di grupo pero ku nan lo a sigui ku e kaso kontra nan èks manager. Tambe nan lo a stòp di papia malu di Destiny's Child publikamente. E di tres album di Destiny's Child, Survivor, ta papia di tur e kosnan ku e grupo a pasa dor di dje, esaki a kuminsá ku un single ku ta deskribí e susesonan. Pero e topiko di e kantika Survivor a pone La Toya i La Tavia reakshoná atrobe kreyendo ku e kantikanan tabata referí na nan. Pero na yüni di aña 2002 a yega na un kompromiso den e kaso.
2002 / 2004[editá | editá fuente]
- 2003 - Dangerously in Love („Work It Out”, „'03 Bonnie & Clyde”, „Crazy in Love”, „Baby Boy”, „Me, Myself and I”, „Naughty Girl”)
- 2004 - Live at Wembley
- 2003 / 2004 - Dangerously in Love World Tour
- 2004 - Verizon Ladies First Tour (with Alicia Keys & Missy Elliott)
2005 / 2007[editá | editá fuente]
- 2006 - B'Day / B'Day Deluxe Edition („Check on It”, „Déjà Vu”, „Ring the Alarm”, „Upgrade U”, „Irreplaceable”, „Listen”, „Beautiful Liar”, „Get Me Bodied”)
- 2007 - B'Day Anthology Video Album
- 2007 - Irreemplazable („Irreemplazable”, „Get Me Bodied (Timbaland Remix)”)
- 2007 - The Beyoncé Experience Live
- 2007 - The Beyoncé Experience
2008 / 2009[editá | editá fuente]
- 2008 - I Am... Sasha Fierce / I Am... Sasha Fierce|I Am... Sasha Fierce Deluxe Edition („If I Were a Boy”, „Single Ladies (Put a Ring on It)”, „Halo”, „Diva”, „Ego”, „Sweet Dreams”)
- 2009 - Above and Beyoncé - Video Collection & Dance Mixes
- 2009 - I Am... Sasha Fierce|I Am... Sasha Fierce Platinum Edition
- 2009 - I AM... Tour
Referensianan[editá | editá fuente]
- FOX News. 2007-01-18. http://www.foxnews.com/story/0,2933,204978,00.html?sPage=fnc/entertainment/beyonce. Retrieved on 2008-04-12.


c: text/html

text:
- Ariën Rasmijn
Blue Monday
Blue Monday, e di tres dialuna di cada aña, ta e dia na unda segun estadistica mas hende ta conclui cu nan falta consistencia y cu nan plan di ‘new year, new me’ probablemente no ta bay funciona, pues cu nan lo keda mesun broke/infeliz/gordo/etc.. Awel ariba e dia aki mi ta continua cu mi resolucion di purba skirbi (casi) tur dia akiriba.
Ta awe tambe cu e hendenan tras di 24 Ora a lanza nan corant online ’Trempan’. Nan ta advertise esaki como un publicacion completo, cu tur loke bo ta spera di loke un corant local mester tin, pues banda di e noticia di dia tambe deporte, obituario, noticia internacional etcetera. Basicamente loke por ehempel un Diario tabata den su tempo di gloria. Kizas nan kier bay bek pa loke nan a lanta cune y cu den nan curazon nan ta kere cu pa tin un corant cu un front page y un deadline ta lo maximo cu tin den e negoshi aki. Kizas esaki ta un miho manera pa monitor usuarionan miho via tur tipo di trackers den e code di e paginanan. Sowieso bo e-mailadres ta oro pa nan y nan clientenan. Pero e promesa cu e ta bay wordo lesa y converti den value pa advertisers ta keda te eynan tambe, anto esey tin di haber cu e producto cu ta keda limita na kaweteria pa suceso y bomboshi. Hende ta gusta drama y ta gusta post comment, pero te eynan e engagement y e views ta duna added value. Kizas e pagina di obituario lo por ta un premium ainda, pero voor de rest? Anto riba dje e mesun producto di caya cu bo ta produci, e cos cu ta bo bread and butter y cu bo ta domina miho cu tur y cu ta bay domina bo paginanan con cu bay bin, TA GRATIS CABA. Kico ta e added value pami como lesador pa bay paga y lesa esey di nobo? Ta manera cu e hendenan aki a lubida loke ta nan edge: traha quick and dirty y duna gratificacion immediato na tur esnan cu ta sigui nan, nan fans y nan haters. Background? Analisis balansa? Entrevista drechi? Mi ta duda cu nan tin e calidad den cas pa produci esey pasobra te dia dia awe nunca nan a mustra e calidad pa haci esey. Hende y leadership pa haci net e tipo di trabou ey ta schaars, dus no ta completamente nan falta aunke cu e cultura den e compania - cual ta obvio pa pueblo henter - nunca lo conduci na un producto periodistico cu profundidad. Locual ta OK, by the way. Djis sa ken bo ta y wak pa bo ta e miho den ta bo mes. Te dia di awe e guynan aki tabata haci precisamente esey, y nan tabata exitoso tambe ni cuanto hende - incluyendo ami - a critica. Anyway, nos tus sa di overreach di bes en cuando. Sinembargo e look, e lay-out y mas ainda e rollout di Trempan ta mustra tremendo y e idea di bende scratchcards pa por lesa un edicion ta genial. Pero pa bay bek den e manera tradicional di traha un ‘corant’ anto bin cu practicamente e mesun producto den un bachi nobo, cu awor mester bay paga p'e? Nah.

robotstxt: allowed

filter: keep


text:
KOMUNIKADO KUERPO POLISIAL KÒRSOU Kurpa sin bida enkontrá na Ser’i Papaya
KOMUNIKADO DI PRENSA 404/2022
25 ougùstùs 2022
Kurpa sin bida enkontrá na Ser’i Papaya
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 25 di ougùstùs 2022 alrededor di 19.00’or Sentral di Polis a risibí informashon ku
den e mondi na e barika di seru na subida di Ser’i Papaya, un persona lo a bin topa un kurpa
humano sin bida.
Un unidat di polis ku a yega na e sitio, a bin enkontrá en berdat den e mondi un kurpa den
estado basta avansádi deskomposishon i ku tabata falta algun parti.
Dòkter di polis a konstatá morto, mientras ku reshèrshi táktiko i e tim forensiko ta kontinuá
ku investigashon di e kaso


text:
Spich Konferensia di Prensa ADEFA – 8 di mart 2021 / DISKURSO ELSA ROZENDAL LIDER PARTIDO DEMOCRAAT | ACCION DEMOCRATA FEMENINA
Dia internashonal di hende muhé
Awe dia internashonal di hende muhé, nos ke selebrá e progreso ku hende muhé a hasi for di 1948. E aña ei nos hende muhernan a haña derecho pa vota.
73 aña pasa nos hende muhernan a sa di usa nan vòs kolektivamente pa entamá un proseso di emansipashon awe nos por tin un Kòrsou ku mas igualdat di género.
Pues ta importante pa awe nos selebrá e esfuerso di ADEFA (Akshon demokrátiko femenino).
ADEFA un kompromiso pa selebrá e logro di nos derechonan komo muher nan y e ambishon i kompromiso tambe di ta un sosten pa e desaroyo di e famianan di Kòrsou.
Aktualmente a toka ami Nathaly…….. e honor ta presidente di fundashon ADEFA
ADEFA su mishon ta pa traha pa e adelanto i desaroyo sosial i kultural di nos hende muhé nan i fortalesé I apoyá famia nan di Kòrsou. Asina krea lasonan fuerte di union familiar ku ta forma base pa komunidat felis I un sosiedat ku mayor bienestar. Pa esei ta afiliá na partido Democraat ku ta e partido ku Semper a komprometé pa traha na igualdat i hustisia sosial. I ta buska union di nos pueblo .
ADEFA su orientashon i enfoke, ta den prevenshon, empoderashon di hende muhé I inklushon di kada miembro di famia.
Aunke nos a logra adelantonan grandi, ainda nos tin hopi kaminda pa kana pa sigui logra un mihó komunidat di igualdat i sin deskriminashon.
Nos aporte ta pa nos muhernan ta responsabel i konsiente di nan derechi i debernan komo hende i bon suidadano.
No por tin duda di nos igualdat ku nos hende hòmber nan pa asina huntu komo partnernan igual nos traha i elevá nos komunidat.
Emansipashon di hende muhé no ta un kompetensia ku hende hòmber. Pero un proseso pa posishoná nos mes igual i traha huntu den tur aspekto.
Pa esei, nos mester sigui krea espasio pa e liderazgo di nos damanan, pa realmente nos traha huntu na nos bienestar.
Ku esaki nos ke logra tambe pa kaba ku tur klase di violensia di género.
Konsiente di e igualdat di hende hòmber i hende muhé i akseptashon pa nos dama nan kontribuí mas den polítika, nos ta sigur ku e tarea nan ta bira mas fásil i desishonnan lo ta mas balansa. Asina nos lo yega na mayor benefisio pa tur. Mayor felisidat, mayor bienestar.
Echonan ta mustra ku ora hende, esta tantu muhé meskos ku hende hòmber haña akseso na un bon edukashon, na un bon trabou i otro benefisio nan e kresementu i stabilidat nashonal lo ta mihó.
Esaki lo sòru tambe pa ménos deskriminashon, ménos adolesentenan na estado, ménos aborto, un mihó nutrishon infantil , mayor seguridat di alimentashon . Den poko palabra “ paternalidat responsabel”
Al final un pueblo mas salu i mas felis.
Pa esei ADEFA ta konsistí di hende hòmber i hende muhé nan ku ta kompartí e pensamentu aki i tin den ADEFA un aliado.
Nos tin e determinashon pa sigui ku e propósito di ADEFA i pa e ta na e altura di e speransa i logro nan di esnan ku den pasado a traha asina duru pa e fundashon.
Nos tin e energia pa uni nos hende nan , famia nan den nos komunidat pa un mihó Kòrsou.
Nos ta komprometé pa salbaguardiá norma i balornan di nos pueblo ku awor ta dividí. I ku amor konosementu i determinashon yuda krea un mihó Kòrsou pa nos mes i nos yu nan.
Felis dia di hende muhé!.
Nataly Avila Garcia
Presidente ADEFA
DISKURSO ELSA ROZENDAL LIDER PARTIDO DEMOCRAAT | ACCION DEMOCRATA FEMENINA
– Saludo segun prokotòl –
Awe mi ta sumamente orguyoso di por forma parti di e renasementu di ADEFA, esta Acción Demócrata Femenina. Ta un previligio pa mi selebrá huntu ku tur presente, ku a bolbe hinka bida den ADEFA, un organisashon ku a hasi hopi pa pueblo di Kòrsou.
ADEFA a keda fundá pa e ala femenino di Partido Democraat, ku e meta di promové desaroyonan sosio-kultural i konsientisashon polítiko di e hende muhé Yu di Kòrsou. Ademas pa rekonosé igualdat di e hende muhé den sentido sosial i hurídiko.
Ta bon pa para ketu na e hecho, ku na momentu ku Partido Democraat a nase na 1944, ainda e hende muhé no tabatin derecho di voto, ni tampoko por a bisti karson. Awendia e muhé por vota ku su karson bistí. Pió ainda e muhé ámtenar mester a kita for di trabou, despues di sali na estado.
E moveshonnan femenino a forsa bara i awendia tin hopi muhé den polítika ku karson bistí, loke ántes tabata apsolutamente prohibí. E muhé, hopi biaha e palu di muhé tabata simpelmente un ama di kas, mama i no por a partisipá aktivamente den nada polítiko.
Partido Democraat di tur manera ta para pa igualdat den komunidat, meskos ku ADEFA a pensa basta aña pasá. Pará aki komo lider di Partido Democraat i hende muhé, ta hopi difisil pa mi imaginá mi mes, ku ántes e posishon aki lo a keda na un soño.
Mediante diferente ehersisio, ADEFA a yuda forma e famia grandi di Partido Democraat. E hende muhé a sirbi komo e yabi pa krese e tolda kòrá i habri espasio pa e krachinan por a goberná i hiba Kòrsou dilanti.
E muhé demokrat tabata konvensé tur hende pa vota Partido Democraat, pa garantisá adelanto di país i awe mi por bisa ku Partido Democraat ta sigui ku e transformashon, pa e un Kòrsou bon pa pueblo den tur sentido.
ADEFA tabata asina efisiente ku tin hasta muhé ku no tabatin relashon ku un hende riba lista di Partido Democraat, tabata bira miembro. Esaki ta prueba ku tabata i lo bolbe ta, un organisashon master hinká den otro.
Un detaye ku a konmové mi kurason, tabata e 100,000 florin ku ADEFA a yega di kolektá pa kumpra un aparato di bestraling di kanser, pa Prinses Wilhelminafonds. E hecho históriko aki, ta nifiká ku e konsientisashon sosial a funshoná perfektamente.
Ta un sekretu públiko, ku e muhé ku ta lucha tur dia di nobo i ta pasa trabou pa sobreviví den e tempunan difisil aki, tambe mester haña un sosten duradero, pa por hiba un bida digno huntu ku su famia. E muhé luchadó ku ta tantu mama komo tata, tambe meresé un yudansa kuerdo pa por disfrutá di bida.
Awe riba Dia Internashonal di Hende Muhé, ku ta rebibá ADEFA mi ke probechá di e oportunidat aki, pa gradisí tur loke muhénan demokrat a hasi pa pueblo di Kòrsou.
BIBA ADEFA, BIBA PARTIDO DEMOCRAAT!


text:
Ministerio di Hustisia Durante kombersashon informal ku Minister di Hustisia mr. Shalten Hato Presidente di Sürnam sr. Santhoki a ekspresá deseo pa bolbe fortifiká lasonan di koperashon ku Kòrsou
Ministerio di Hustisia
Durante kombersashon informal ku Minister di Hustisia mr. Shalten Hato
Presidente di Sürnam sr. Santhoki a ekspresá deseo pa bolbe fortifiká lasonan di koperashon ku Kòrsou
WILLEMSTAD,- Minister di Hustisia mr. Shalten Hato durante su bishita na Sürnam, a hiba kombersashon ku Presidente di Sürnam, sr. Santhoki, na kende el a ekstendé un saludo fraternal na nòmber di Promé Minister di Kòrsou sr. Gilmar Pisas, alabes ekstendiendo un invitashon na dje pa próksimamente bishitá nos pais.
Presidente sr. Santhoki na e okashon aki a ekstendé su sinsero deseo pa komo pais kontinuá ku e relashon di trabou kual tabatin entre e paisnan anteriormente i asta hisa esaki na e nivel di mas haltu. Den pasado tabata eksistí un akuerdo di koperashon entre Sürnam i e islanan di Antias Ulandes.
Presidente sr. Santhoki a mustra riba e desishon pa biaha sin visa pa Sürnam ku lo drenta na vigor entrante 1 di mei 2022, lokual lo hasi biahamentu di siudadanonan di Reino Hulandes, Bélgika i Fransia mas fásil.


text:
DEN HAAG – Gobièrnu Hulandes no a primintí ayudo finansiero pa solushoná e situashon den Blòk 1 di prisòn SDKK, sekretario di estado Alexandra van Huffelen ta bisa den un reakshon riba preguntanan di Curacao.nu
Siman pasá Outoridatnan di Kòrsou mester a pone djes Benesolano den libertat pasobra nan enkarselamentu den prisòn SDKK tabata ilegal. Ku esei Kòrsou a violá derechonan humano.
Ayera minister di Hustisia Shalton Hato a bisa ku gobièrnu Hulandes ta na altura di e situashon i e veredikto i ku ta p’esei a primintí Kòrsou pa brinda ayudo finansiero.
Na 2019 Hulanda a pone dos mion euro disponibel despues di un petishon di Kòrsou pa ayudo i asistensia pa ampliashon i optimalisashon di detenshon temporal di estranhero riba tereno di SDKK.
“E sèn ei tabata destiná pa konstrukshon, pero tambe pa drecha e situashonnan interno. Pa asina e detenshon kumpli ku obligashonnan internashonal pa loke ta trata derechonan humano”, señora Van Huffelen ta bisa.
Apesar di e progreso di konstrukshon di un edifisio nobo pa detenshon temporal di estranhero i asistí na módulonan di formashon pa personal tokante trato ku ta duna estranheronan, tin otro asuntunan kaminda, segun Hulanda, Kòrsou a keda atras.
“Ta trata asuntunan manera asistensia hurídiko, kuido médiko i un programa di dia adekuá”, segun e sekretario di estado. Pa e motibu ei a para e ayudo fin di aña pasá. “Nos ta kòmbersando si ku otro, pero no a reanudá e asistensia”, señora Van Huffelen ta sigui bisa.


text:
Den loke ta parce hopi con Grecia tabata actua prome cu nan a cay den ‘default’ cu nan debenan, e regimen di Nicolás Maduro ta endeudando Venezuela como si fuera no tin mañan, comprometiendo e nacion pa paga $5 pa cada dollar cu e logra obtene den financiamiento fresco, segun El Nuevo Herald.
E gobernante Bolivariano, cu ta enfrenta mas di 70 dia di manifestacion constante genera mey mey di e crisis economico mas grave den historia moderno di Venezuela, a lansa e luna aki dos operacion controversial cu por genera menos di $2,000 miyon na liquidez, a cambio di crea debe pa e pais di cerca di $8,000 miyon.
E prome acto tabata e colocacion hopi critica di $2,800 miyon na bono di PDVSA cu e banco di inversion Mericano Goldman Sachs. E di dos ta algo mas controversial ainda cu ta trata di un emision di $5,000 miyon na bono ‘al portador’ (pa paga na esun cu presenta cu e bono), cu ta poni na benta na e prijs di $1,000 miyon.
“Esaki ta prijs di likidacion,” Russ Dallen ta splica, cu ta socio di e firma di intermediacion financiero Caracas Capital Markets. “Esaki ta e tipo di operacion cu un persona ta realisa ora e sa cu finalmente e no ta bay paga su debenan, manera ora bo ta na punto di declara bancarota, pero un poco prome cu esey bo ta sali pa cumpra tur sorto di cos, cargando tur bo tarhetanan di credito te maximo.”
E bononan al portador, cu en esencia ta permiti un persona transporta $5,000 miyon anonimamente den un maletin, ta un instrumento actualmente mira masha poco biaha den mercadonan financiero, despues cu a descontinua nan na Merca y otros paisnan pasobra el a converti su mes den e instrumento perfecto pa labamento di placa y evasion fiscal.
E mmiho referencia conoci di e instrumentonan aki kizas tae bononan al portador Nakatomi, menciona den e pelicula “Hard to Kill’ cu Bruce Willis, unda e bandido, Hans Gruber, a spera di por scapa comodamente cu $640 miyon den un maleta.
“No por transporta $5,000 miyon den un maletin na biyete di $100,” Dallen a comenta. “Esaki ta e instrumento perfecto pa terorista di ficcion y, aparentemente tambe, pa e regimen Venezolano.”
E informacion disponible den mercado encuanto e emision priva di e bononan al portador pa e nacion ta scars, pero un di e datonan cu a duna di conoce a yama atencion di Dallen.
“Esaki ta e prome bono cu ta bisa cu Venezuela no mester ta un pais miembro di Fondo Monetario Internacional, y cu esey, riba su mes, no ta un evento di default,” e experto financiero acomenta, citando e informacion cu a aparece den e sistema di Bloomberg.


text:
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Abo sa kico ta etiketa?
Etiketa ta entre otro bon manera, con bo ta anda cu otro y con bo ta comporta bo nechi cu otro hende.
Bo ta haja contesta riba e preguntanan:
Con bo ta comporta for di cas, por ehempel ora bo bay cine of restaurant? Bo ta sportief? Bo sa kico ta nifica higiena?
“Kaylee, reina di carnival” ta siña mucha con pa comporta den diferente situacion. Nan ta siña tur cos di etiketa. Si bo sa kico ta etiketa y si bo comporta bo segun etiketa, bo ta mustra respet pa otro. Bo ta duna un bon impresion.
E buki aki ta consisti di un storia pa lesa (pa scucha), hopi tip util, blachi di tarea y sticker.
E buki aki ta dedica special na nos muchanan di Aruba, y tur otro mucha cu ta laga “bon manera” inspira nan, tur ora y tur caminda.
Unda cu bo ta, ta importante pa tur ora y tur caminda bo comporta bo nechi. Bon manera ta yudabo anda na un manera placentero cu otro. Den e buki aki bo ta siña mas tocante bon manera y tocante e isla Aruba. Lesa y siña cu placer.
Diasabra, 8 di Oktober Denise de Jongh-Rekwest lo ta na Van Dorp Dakota pa presenta su buki nobo, cu por cierto ta na Papiamento. Lo tin bautismo y presentacion di e buki y booksigning dor di Denise.
Denise lo ta na Van Dorp Dakota for di 12.00 p.m – 3.00 p.m.
Nos ta warda tur mucha di Aruba sin falta na Van Dorp Dakota
Avenida Don Milio Croes 77
Oranjestad, Aruba
Ken ta Denise de Jongh-Rekwest? Denise a nace na Corsow. Deniste ta experto riba tereno di etiketa. E tin hopi aña ta duna training y tayer di etiketa via su oficina di training ‘Training & Consultancy 2000’. Banda di esey e ta dedica su mes na skirbi cuenta pa mucha, unda etiketa ta forma un liña cora den su obranan. Su fuente principal di inspiracion ta su yiu muhe stima Kaylee.


text:
Ekipo Tricolor cu tin e historia di mas exitoso den futbol local, sigur desde 2008 tambe ta e ekipo cu mas exito ultimo 10 anja. Cinco titulo Campeonil y dos final perdi. E Campeonato aki a opta pa pone e Maestro di tur Maestro na Timon, esta Joseph “Joy” Rosa. RCA a hiba un preparashon fisico di bon caliber bou guia di e experto local Andy Gomes. RCA ta conta cu un staff completo cu di Masahista Icho Matos te Lider ekipo Danny Kelly tin masha experencia. Directiva a prepara pa e promer wega cu articulonan special pa anima. Directiva ta invita un y tur especialmente fanaticada di RCA pa ban yena stadion Guillermo Prospero Trinidad diabierna awo pa 8or di anochi. Bo entrada ta bandi panord pega cu e Gym. Na e prome 50 fanatico cu paga nan entrada lo tin un regaldo. Korda cu e plaka di entrada di e porta Tricolor ta pa bo ekipo preferi. #RCApaBida
Club
RCA ta cla pa enfrenta Caiquetio
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
Sociaal Economische Raad (SER) ta conseha tocante cambionan den e Landsverordening winkelsluiting
Recientemente SER a haci entrega na gobierno di e conseho ‘Wijziging Landsverordening winkelsluiting’. E conseho aki ta basa riba peticion di gobierno, caminda Minister di Finansas, Asunto Economico y Cultura, sra. Mr. X.J., Maduro a pidi SER pa vocifera su opinion y duna su recomendacionan encuanto e cambionan proponi door di gobierno pa cu e ley tocante orario di cierre di tienda.
E cambionan proponi pa gobierno ta encera entre otro ampliamento di e orario di habrimento di tienda y tambe mehoracion di e capacidad di supervision pa cu esaki. Segun gobierno e cambionan aki lo ta beneficioso y positivo pa cu actividad economico.
Den e conseho menciona por lesa cu SER ta di acuerdo cu mayoria di e cambionan proponi door di gobierno y ta comparti e opinion di gobierno cu e cambionan aki ta necesario, cu un excepcion chikito relaciona cu orario ariba diadomingo y dianan di fiesta. Ampliacion di ley di orario ta duna e comerciante e opcion di habri pa mas ora y pa habri riba diadomingo y dianan di fiesta (cu excepcion di dia di labor/obrero).
SER ta di opinion cu e orario di habrimento di tienda ariba diadomingo y dianan di fiesta (cu excepcion di e dia di labor/obrero) mester wordo amplia aun mas cu locual gobierno ta propone y cu e orario mester ta igual na e ampliacion proponi door di gobierno pa cu e dianan laboral esta di dialuna te cu diasabra. Consecuentemente, SER ta recomenda gobierno pa hasi e prohibicion di e habrimento di tienda ariba diadomingo y dianan di fiesta (cu excepcion di e dia di labor/obrero) tambe prome cu 6or di mainta y despues di 12or di anochi. Door di iguala e diadomingo y dianan di fiesta (cu excepcion di e dia di labor/obrero) cu e dianan laboral, mas actividad commercial por wordo desaroya mirando cu esaki por hasi Aruba, principalmente pa turistanan, mas atractivo y mas competitivo cu e desaroyonan internacional caminda tiendanan si sa keda mas largo habri. Den cuadro di esaki SER tambe ta conseha pa eventualmente ora di hasi e cambionan den e “Landsverordening winkelsluiting” pa hasi e cambionan correspondiente den e leynan laboral.
Ademas SER ta conseha pa, den cuadro di mehoracion di e bevoegdheden die e toezichthouders, inclui e posibilidad pa por sera un tienda cu ayudo di polis si ta necesario.
Diahuebs, 12 oktober 2020
Recente Publicaties
Advies aanpassing van het minimumloon per 1 januari 2022 December 2021
Advies Informele economie op Aruba November 2021
Advies Wijziging van het Landsbesluit invoervergunning goederen November 2021
Advies Conceptwetsvoorstel Lv. registratieplicht werkgevers en zelfstandigen zonder personeel November 2021
Advies inzake uitvoering Landspakket September 2021
Advies Duurzaam Toerisme September 2021


text:
Djasabra 18 di sèptèmber 2021 tabata “World Clean Up Day”. Esaki ta un dia kaminda rònt mundu ta dediká atenshon na limpiesa di nos planeta. Pa medio di diferente akshon di limpiesa, diferente organisashon i persona ta uni forsa pa bai limpia den sierto áreanan ku tin mester di atenshon. E aña aki manera ta kustumber, Selibon a pone diferente baki den bario pa asina habitantenan por a depositá nan shushi.
Kantidat di shushi kolektá
E aña aki Selibon a kolektá un total di 15.560 kilo di shushi (1.730 kilo mas ku aña 2020). E 3 barionan kaminda e shushinan a pisa mas, tabata Nikiboko, Rincon i Nort Saliña. E 3 tipo di shushi ku mas a keda kolektá tabata:
- shushi di kurá, manera rama i yerba;
- artíkulonan elektróniko, manera, televishon, wasmashin, etc.;
- shushi gròf manera mesa, stul, matras etc.
Sushi of Dushi challenge
E biaha aki Selibon huntu ku Wereld Natuur Fonds i Entidat Públiko Boneiru a organisá un “Sushi òf Dushi Challenge” kaminda a stimuláhabitantenanpapartisipána un mini limpiesaihañachèns di ganadiferentepremio. Ribadjabièrnè 24 di sèptèmber a saka e tresganadonan di e challenge:
- Vilma Alberts-Emerenciana a gana e promépremio: un giftcard di Kooymannabalor di $ 100 i un bukèt di flor di Petals Bonaire.
- Marianne Westenbroek a gana e di dos premio: un giftcard di Cuba Compagnie nabalor di $ 75.
- Evy a gana e di trespremio: un giftcard di DA/Bruna nabalor di $ 50.
Di parti di Selibon, WereldNatuur Fonds iEntidatPublikoBoneiru, nos ta yamadankinahenter pueblo di Boneiru ku a duna nan aporte pa teneBoneirulimpi, tur e ganadonan di e Sushi of Dushi Challengeitambe e spònsernanKooyman, restaurant Cuba Compagnie i Petals Bonaire.


text:
Aruba tin ESHA!
E hoben Arubiano ESHA a lansa su disco compacto di mas nobo riba mercado titula ‘Dangerous’. Durante un rueda di prensa y invitadonan special, a bai ‘live’ riba di Facebook pa asina hasi e debut di ‘Dangerous’. Esaki ta e segundo disco compacto pa ESHA, despues di a impacta y causa furor cu su prome disco yama ‘Beautiful’.
ESHA ta un hoben cantante y compositor di apenas 15 aña cu a cuminsa cu su talento cu apenas 6 aña di edad. Su cancion ‘Yesterday’ tabata un sensacion, un videoclip di caliber halto a pone cu esnan di e mundo di musica a tuma ESHA mesora na serio y a mira e pasion den e hoben cantante aki.
ESHA a expresa cu e disco compacto nobo ta splika e peliger di amor y relacion. E ta hopi emociona pa cu e resultado sperando cu e piesa toca cada persona cu scucha y comparti e disco compacto aki. E disco compacto ya ta obtenibel riba di iTunes. Actualmente ESHA ta den preparacion debi cu e lo presenta su mes durante di e Aruba Summer Fest proximamente.


text:
Siman di final di torneo di handbal na caminda
Dialuna 5 di mei ta cuminsa e siman di e final di e torneo di handbal na Centro Deportivo Libertador Betico Croes mihor conoci como Sporthall Sta. Cruz. Diferente scolnan basico na Aruba a participa den e simannan anterior y 2 scol den cada sector a clasifica pa bataya den e final nacional escolar. E scolnan cu a clasifica a wordo parti den 2 poul. St. Aloysius, Pius X School, Colegio Pastoor Kranwinkel y Scol Caiquetio ta forma parti di Poul A. E scolnan den Poul B ta Colegio Bon Bini, Princes Amalia School, Maria Goretti School y Commandeur Pieter Boer School. Dialuna pa 3’or di atardi e bataya ta dal start caminda cu St. Aloysius School lo midi forza cu Pius X School. Pa 3’or y mei di atardi Colegio Pastoor Kranwinkel ta subi cancha pa bataya contra di Scol Caiquetio. Mientras cu den e ultimo wega di e prome dia, ta bataya contra otro St. Aloysius School y Colegio Pastoor Kranwinkel. E schedule ta percura cu e cuater scolnan aki haya oportunidad pa bataya otro otro riba dialuna y diaranson. E scolnan riba cancha di bataya diamars y diahuebs ta Colegio Bon Bini, Princes Amalia School, Maria Goretti School y Commandeur Pieter Boerschool. E scolnan cu sali na prome y di dos lugar den cada poul ta bataya diabierna pa e titulo maximo. Mes dia tin wega pa di tres y di cuater lugar. Diabierna e torneo ta start 3’or di atardi y segun planning e ultimo bataya entre e scolnan ta termina pa 5’or di atardi, sigui pa entregamento di premio. IBiSA ta invita tur alumno di e scolnan participante pa bin apoya su scol. Tambe ta extende e invitacion na e mayornan y henter pueblo di Aruba pa tey presente y apoya/sostene e muchanan den e torneo di handbal. Hiba un bida saludabel ta muchu mas cu come saludabel, e ta inclui tambe deporte, movecion y sosten.


text:
Patrick y Giannon tambe ta cla
Weganan Olimpico Hubenil lo start dia 6 proximo
Patrick Sydow y Giannon Eights tambe ta cla pa e Weganan Olimpico Hubenil Buenos Aires 2018.
Ayera diaranzon e dos atletanan a entrena na momento cu a saca potret den e Villa Olimpico. Awe diahuebs nos a topa ambos atleta hunto cu nan respectivo coach Claudio Martinez y Nicolaas Robert
Giannon Eights lo competi dia 8 di oktober y probablemente atrobe dia 11 di oktober den un elenco internacional mientras cu Patrick Sydow ta programa pa hunga diadomingo 7 di oktober y lo hunga tambe e doubles masculino cu Republica Dominicana.
Hopi exito na Giannon y Patrick.


text:
Kralendijk – Jodeska Cicilia sekretaria di Fundashon Prensès Wilhelmina Fonds huntu ku Nazario Alberto, ayera 2 di sèptèmber parti mainta, a bishitá gezaghebber di Boneiru Edison Rijna. Esaki pa gezaghebber hasi e promé donashon, i di e manera ei inisiá ofisialmente ku luna di sèptèmber, e luna di kolekshon pa fundashon Prensès Wilhelmina Fonds. Gezaghebber Rijna despues di a hasi donashon, a deseá e fundashon tur klase di éksito.
For di aña 2007, Nazario Alberto anualmente ta hasi un kaminata pa rekoudá fondo pa fundashon Wilhelmina. E aña aki riba e fecha 28 di sèptèmber tres or di atardi, Nazario ta sali for di bario Rincon i pasa den otro barionan di Boneiru i terminá riba “Plenchi Oranje” dilanti di El Mundo.
Riba “Plenchi Oranje” pueblo Boneriano por bin hasi donashon. Tambe ta posibel pa swaip karchi di banko, tur esaki pa un bon kousa.
Riba foto gezaghebber Rijna, e promé donashon pa e fundashon


text: Diamars atardi durante patruya polis a nota un conocido di nan cu no tin rijbewijs tras di stuur di un auto, mesora a par’e y bingo, a bin resulta cu ainda e no a saca rijbewijs y a detene. E tabata tras di stuur di un auto cual e lo a haya instruccion pa traha riba dje. Un rato mas atardi a drenta informe di cu e doño di auto a pidi polis pa purba localisa su auto ya cu un persona a fia esaki pa un rato pero ainda no a debolbe. A bin resulta cu polis a para e chauffeur y a detene pa core auto sin rijbewijs. Polis a informa e doño cu e yabi ta na warda di polis y e auto ta para den e parkinglot patras di edificio di corte.


text: Diahuebs madruga a drenta informe di un caso di maltrato andando na un adres den Caya Musica, mesora a dirigi patruyanan na e sitio. Yegando e sitio e patruya ta mira un auto bandonando e sitio cu velocidad basta halto, mesora e patruya a bay su tras. Polis a dun’e ordo pa para pero e chauffeur a primi trot a start un persecucion y esaki a bira peligroso y como cu sa ken e sospechoso ta y unda e auto ta registra pa seguridad di un y di tur a dicidi pa para e persecucion y a bay na e adres pa wak kiko a pasa. Ta asina cu e homber chauffeur a presenta na cas di e ex y a maltrata e amiga y su ex y te hasta a saca un cuchiu y a corta e amiga di e ex y a menas’e bao impression cu su ex awor lo ta bay om cu e amiga djey ela subi auto y a bay. Polis a avisa tanto e ex como e amiga pa bay warda di Shaba y cu nan lo contact recherche na warda.


text:
Ursell Arends ta lider di partido RAIZ, durante eleccion parlamentario di 25 di juni ultimo su partido a logra un total di dos asiento den parlamento di Aruba. Hunto cu partido MEP a forma un coalicion cu ta conta cu sosten di 11 parlamentario, 9 di MEP y 2 di RAIZ.
Arends durante un encuentro a comenta cu, el a traha duro pa yega awe na un posicion di minister y mescos cu su demas coleganan, ta honor grandi pa e sirbi su pais como un mandatario. El a gradici tur su sostenedornan y su famia cu a sa di kere den dje. Arends lo fungi como minister di Integridad, Naturalesa y Cuido di nos Grandinan.


text: Kralendijk – Na e momentu aki , 74 di e 228 konekshonnan di kas a ser realisá na Belnem. E plan ta pa finalisá e konekshonnan di kas pa e di dos kuartal di 2022. A finalisá trabounan di kobamentu den Kaya Gemini , Kaya Sagitario , Kaya Tauro, Kaya Urano i Kaya Merkurio. Segun ekspektativa e trabounan di kobamentu den Kaya Neptuno lo ser finalisá pronto. A realisá aproksimadamente 3.7 kilometer di trabou di kobamentu i a instalá aproksimadamente 2900 meter di tuberia i a realisá 74 konekshon di kas. Ademas e stashon di vaküm nobo 5 na Kaya Saturno ta kla pa ku 85% i tin 8 pòmp nobo di vaküm instalá. Na e momentu aki 75 % di e trabounan a keda ehekutá pa e proyekto di Belnem. WEB komo supervisor di e proyekto a duna Truckland e kontratista enkargá ku e proyekto e tarea pa drecha algun kaya na Belnem i kaminda ta nesesario yena ku diabas. Esaki a keda hasi den vários kaya pa laga esakinan mas aksesibel pa abitantenan durante e periodo di fin di aña. E trabounan di kobamentu lo stòp durante e temporada di fiesta, pero un ekipo lo keda disponibel pa trabounan di mantenshon chikitu di e kamindanan. Tambe lo hasi algun trabou na e stashon di vaküm. Durante e periodo di vakashon, e mayoria di e trabounan di kobamentu pa e sistema di kloaka lo stòp temporalmente ( 24 di desèmber 12:00 p.m te ku 2 di yanüari). For di 3 di yanüari, lo sigui ku e trabounan relashoná ku kobamentu pa restu di kaya Saturno ( entre Pos di Wanapa i Resort Bonaire) i di EEG Bulevar ( entre Ocean Oasis i Pos di Wanapa). WEB komo supervisor di e proyekto ke yama danki pa e komprenshon i koperashon i ta deseá un i tur felis dianan di fiesta.


text:
Bonaire Human Rights Organization i su sekshon “Hóbennan pa Derecho Humano Bonaire” den kolaborashon ku fundashon Nos Ke Boneiru Bèk ta organisá un nochi di pelíkula/nochi di sine ku e tópiko di ‘Konsientisá i empoderá’ kada kuminsamentu di luna. Tur pelíkula den e seri akí lo duna atenshon na talento lokal, talento karibense i talento afroamerikano. Ta importante pa den e tempu globalisá akí nos reflehá riba nos mes kultura i pasado, i pa medio di e seri di pelíkula akí nos ke logra pa prinsipalmente hóbennan sera mas konosí ku e ideanan di hende ku ta parse manera nos i ta pasando den situashonnan komparabel ku nos.
E seri ta kuminsá djasabra benidero, 2 di òktober 2021, pa 7-or di anochi na Plaza Wilhelmina ku e pelíkula ‘Black Panther’ ku a uza staf di produkshon di hende afro-amerikano so i ku nan a nominá ku e prestigioso Academy Award komo “mihó pelíkula” protagonisá pa un super éroe di koló. Tambe ‘Black Panther’ a kibra diferente rèkert komersial internashonal. E pelíkula aki a nifiká un kambio grandi pa Hollywood, ku no sa duna mes un rèspèt i atenshon na e talento di hende di koló. Banda di esei nos a skohe pa kuminsá ku un pelíkula ku ta entrené pero tambe konsientisá i empoderá, komo introdukshon di e seri aki.
Tur nochi di pelíkula lo tuma lugá kada promé djasabra di luna i lo no kosta nada.


text:
Dios ta amor… y amor ta Dios, maske mi no ta na e mundo aki, tur dia lo mi ta banda di boso Curason, mi por stens di loke Señor ta haci
Salmo 33
Cu inmenso dolor pero agradecido pa tur loke el a significa pa nos, nos ta anuncia fayecimento di mi casa, nos tata, nos welo, nos ruman, nos omo y nos swa:
Hyacintho Federico Kock
Mihor conoci como Chinto
*10-09-1934 – †20-09-2022
Casa: Veneranda (Vera) Kock-Curiel
Mama: † Adelaida Kock-Angela
Tata: †Ignacio Kock
Yiunan: Athanasia (Tasha) Koolman, Mayra Kock, Marjorie Kock
Nieto- y nietanan: Corryann Dorotaal, Lionel Dorotaal, Josmar Rasmijn, Joreen Rasmijn
Rumannan: † Ana y Theodoor Koolman-Kock, Francisco y Aura Kock, †Maxima Kock, Macario Kock, Rosalia Eugenia-Kock, †Toribio Kock, Maria y Frans Dirksz-Kock
Suegro y Suegra: †Jose Marcelo Curiel, †Ricarda Koolman
Swa- y cuñanan: †Victor Henriquez, †Jacob Curiel, Nicodemus y Irma Curiel, Senovia Curiel, Feliciano Curiel, Carmen y Basilio Geerman-Curiel, Catharina Curiel, Maria Magdalena y Vincent Croes-Curiel, Marcolina Rijsdijk-Curiel
Sobrino- y sobrinanan: Lorenzo Koolman y famia, Bernadette Koolman y famia, Margarita Koolman y famia, Ludwina Boekhoudt- Koolman y famia, Martina Grant-Koolman y famia, Pablo Koolman, Altagracia Chayadi-Koolman y famia, Valeriano Koolman y famia, Nino Kock y famia, Lindomar Kock y famia, Aurelia Kransen-Kock y famia, Leo Kooman, Liberto Koolman y famia, Maiky Koolman, Rudolf Koolman y famia, Melissa Kock, Patrick Kock y famia, Rachel Kock y famia, †Egbert Dirksz y famia, Gilbert Dirksz y famia, Ryan Dirksz y famia, Ans Henriquez y famia, Riza Perez-Henriquez, †Enrique Curiel y famia, Gerardo Curiel y famia, Viveca Ras-Croes y famia, Agnes Curiel, Andrew Curiel, Audrey Curiel, Bryan Geerman y famia, Carlton Geerman y famia, Nerissa Diaz-Croes y famia, Aldrich Croes y famia, Sulaika Curiel, Marcel Rijsdijk
Tur su primo- y primanan, comper- y comernan, y su bisiñanan y demas famia
Ayudante: Cecilia Howell
Nos disculpa si den nos tristeza nos por a lubida algun miembro di famia
Acto di despedida lo tuma lugar diasabra 01 oktober 2022 for di 09:00 pa 11:00 di mainta na Inmaculada Concepcion na Santa Cruz, Despues lo sali pa Santana Catolico na Santa Cruz
Nos ta lamenta cu despues di entiero nos no ta ricibi bishita di condolencia na cas


text:
Kralendijk - 17 di yüli 2022. Frakshon Coffie a tuma nota di algun karta ku “Stichting Monumentenzorg Bonaire”, e fundashon pa kuido di monumento, a manda pa gobièrnu sin haña kontesta riba nan.
Ta trata di 5 karta entre desèmber 2019 i novèmber 2021. Komo e Fundashon no tabata risibi reak-shon, últimamente a disidí di manda kopia pa miembronan di Konseho Insular. E kartanan akí ta trata dos tópiko. Finansiamentu di restourashon di monu-mento i posishon di “Stichting Monumentenzorg Bonaire”. Pa straño ku ta parse ni un reakshon “Stichting Monumentenzorg Bonaire” no a risibí riba e kartanan aki.
Daisy Coffie: ‘Den e kartanan akí e trabounan di preparashon ku “Stichting Monumentenzorg Bonaire” a bin ta hasi ta bini na òrdu, sin ku e fundashon haña e reakshon i/òf sosten nesesario di parti di gobièrnu. Ta inkreibel kon gobièrnu ta atendé ku nos monumentonan. Si no duna ni e organisashon ku gobièrnu mes a instalá pa guia e trabou e sosten nesesario, kiko ta para di e monumentonan mes. Te ku awor “Stichting Monumentenzorg Bonaire” a duna aporte na:
· Krea lei pa kuido di monumento
· Krea un konseho di monumento
· Krea “Stichting Monumentenfonds – Fundashon Fondo pa Monumento”
· Organisá vários aktividat den kuadro di Dia di Monumento Boneiru. E dia tambe a keda instituí riba insistensia di “Stichting Monumentenzorg Bonaire”.
· Duna konseho pidí òf no-pidí na Kolegio Ehekutivo den kuadro di restorashon i maneho di monumentonan
· Krea un Plan di monumento pa 2021 – 2024.’
Daisy Coffie ta suspirá: “Stichting Monumentenzorg Bonaire” aparentemente ta duna di su parti i gobièrnu no ta ni reakshoná riba nan petishonnan. Loke ta mas di lamen-tá ta ku tin fondonan aksesibel via “Nationaal Restauratiefonds – Fondo Nashonal pa Restorashon” pa loke ta trata mantenshon di monumento, pero sin koperashon di gobièrnu esakinan no ta bira disponibel.’
Konsehal Daisy Coffie ta agregá ku esaki tin su konsekuensianan: ‘Komo ehèmpel nos no tin mester di bai masha leu. Aki den Pasanggrahan mes nos por mira e konsekuensianan palpabel di e situashon aki. Passangrahan ku ta sentro di nos go-bernashon, un di e monumentonan mas mahestuoso di nos isla, mes ta haña un tra-to ku por kualifiká komo un falta di interes kompleto di parti di nos gobièrnu. Nos lo ke invitá prensa pa nan mes por tuma nota ku splikashon di e situashon na Pasang-grahan ku tabata den dekadensia kaba i awor ku e último awa ku a kai a bira muchu mas pió ainda.’
‘Pa no tin mal komprendementu: e situashon di Pasanggrahan nos a usa komo ehèmpel, pero no ta esei ta loke ta mas importante di e asuntu. E problema ta e ma-nera ku gobièrnu ta atendé ku “Stichting Monumentenzorg Bonaire” ku por guia e
situashon i hasi loke te nesesario pa e monumentonan haña e atenshon ku nan meresé. Nos ta spera ku gobièrnu lo tuma e inisiativa i bin Konseho Insular i splika kiko ta e situashon relashoná ku nos monumentonan i tambe “Stichting Monu-mentenzorg Bonaire”, ya pueblo por ta trankil sabiendo ku nos monumentonan tin e atenshon nesesario di parti di gobièrnu. No tin mester di sinta warda te ora nos hasi pregunta’, segun Daisy Coffie.


text:
KRALENDIJK – Pa medio di proyekto “KREA TRABOU’ Djárason, 9 di yünientidatpúbliko di Boneiru a sera un akuerdoku SELIBON ku e meta pakreakuponan di traboupa e personananku a keda sin entrada pamotibu di e pandemia di Covid-19.
Diputado Hennyson Thielman ku tin e kartera di desaroyo ekonómiko den kolaborashon ku Diputado James Kroon, ùnidat di asuntunan ekonómiko i Plenchi di Trabou a hasi’eposibelpabiniku diferente proyektonanpastimuláaktividatekonómiko i asina kreakuponan di trabou. Algun di e proyektonan di ‘KreaTrabou’ ta primeramente trabounan di mantenshonpúblikoku lo worduehekutápaSelibon. Djárason 9 di yünidirektor di Selibon señor Leito a firma un akuerdopakuminsáku e trabounan di e proyekto.
Entidatpúbliko Boneiru pa medio di ‘KreaTrabou’ a destiná 500 mil dòler na proyektonan di mantenshonku lo ser ehekutápaSelibonpakreakuponan di trabou. Algun di e trabounan di mantenshontaenseráfèrf i touch up sitio nanpúbliko, pone banki i kap mata. E sitionanta entre otro Asiento Pir di sùit, rotondeBonaco, rotondeNikibokosùit, rotonde Sabana, rotondesùrnan di Rozendaal, Plaza Fraternan di Tilburg, algun sitio den sentro di siudat, bushalte den sentro di siudat, bakinan di mata dilanti TCB, Wilhelminaplein, lugá di sintadilantiduana, lugá di sintaplasa machi Mimi, lugá di sintadilantikantor di haf, speeltuinRincon, PlasaBroertje Janga i plenchi su tras i dakdilantipompstashon di Rincon.
E suma total di 500 mil dòlerprinsipalmentetapakubri e gastunan di salario i seguro pa e trahadónan. Total a krea 39 kupo di traboudirektokutakonsistí di un tim di kap mata i un tim di mantenshon di áreananpúbliko. “Mi ta sumamente kontentuku e akuerdoaki. Nos di Gobièrnu di Boneiru a trahadurupa por brinda di forma direktoposibilidat di traboupaesnanku a pèrdèesaki. Na mes lugátahasimantenshon i krea un moveshonekonómiko na nos isla” segun diputado Thielman.
E intenshontapaSelibontumapersonanankutainskribí na Plenchi di Traboupa asina e kuponantabai na e persona nanku a pèrdènantrabouòftabuskandotrabou. Selibon su tarea lo tapamanehá e trabounan i sòrukunantakedahasi manera palabrá, i komunikákuGobièrnupaloketa trata w ehekushon di e proyektonan .


text:
KALOR NA SKOL
MINISTERIO KONSERNÍ ENSEÑANSA, SIENSIA, KULTURA & DEPORTE
KALOR NA SKOL
PUBLIKÁ RIBA 06 SÈPTÈMBER 2022
Tur direktiva di skol a haña instrukshon pa ku e situashon di Kalor
WILLEMSTAD – Ministerio di Enseñansa, Siensia, Kultura i Deporte (ESKD) ta informá ku a duna instrukshon na tur direktiva di skol pa ku e situashon di kalor na skol i sentronan pre-eskolar. E instrukshon/guia a keda traha huntu ku Ministerio di Salubridat, Medio Ambiente i Naturalesa i ta vigente konforme e karta fechá 28 sèptèmber 2021, #2021/031350.
Meta di e guia aki ta pa informá e riesgonan dor di e kalor i e medidanan ku por tuma den kaso di emergensia na skolnan. Kada direktiva di skol i skol mester tuma e medidanan konforme e situashon spesífiko di e skol. E kabes òf prinsipal di skolnan mester tuma e medidanan ku ta aplikabel pa nan huntu ku nan direktiva di skol i pone Ministerio di ESKD na altura.
Pa mas informashon di tur e síntomanan i medidanan pa ku e situashon di kalor por tuma nota di esaki den e instrukshon/guia. Por baha e karta i instrukshon aki: Karta di Minister relashoná ku kalor na skol i Richtlijn Hitte op Scholen en opvangcentra
Ta hasi un yamada na tur adulto, mayor, maestro i dosente pa laga e muchanan bebe hopi awa i laga nan keda den un lokalidat ku tin bon ventilashon.
—


text:
HAPON — Djabièrnè ultimo e ekipo di Tokyo Yakult Swallows a aktivá Wladimir Balentien riba nan roster. Esaki tabata Balentien su promé partido bek ku e ekipo di Swallows despues ku e la leshoná den su úniko partido ku e la hunga e temporada aki na aprel ultimo.
Den e partido di djabièrnè Wladimir a konektá su promé dos hitnan di temporada den kuater turno na bate ku dos kareda empuha den kousa pèrdí. Den e hitnan aki tabata tin e promé honron di temporada di Wladimir.
Djasabra ‘Coco’ a sigui kayente i a konektá tres hit den kuater turno na bate ku dos kareda empuha pa e ekipo di Swallows derota Yomiuri Giants. Dos di e hitnan den e partido aki tabata doblete.
Djadumingu Wladimir no a konektá hit den dos turno na bate ku un base por bola. Aktualmente Balentien tin un promedio di .455 ku un honron un honron i kuater kareda empuha.
Faltando algu mas ku un siman di partido ainda den e Liga di Beisbòl Profeshonal Hapones Nippon, e ekipo di Wladimir, Tokyo Yakult Swallows ta lidera e tabla di posishon den Liga Sentral ku un partido riba Hanshin Tigers.


text:
Preguntanan
Mas
Frekuente
Aki nos ta presentá un lista di e preguntanan tokante nos servisionan ku nos sa risibí ku mas frekuensia.
Organisashon di ehekushon di Brantwer i Kombatimentu di desaster ku di awor pa dilanti lo wòrdu yamá Brantwer Kòrsou.
Despues di e disturbionan di 30 di mei 1969, e gobièrnu di Kòrsou a realisá ku ya no ta posibel mas pa e Forsa Polisial sigui ehersé nan tareanan di paga kandela banda di nan tarea prinsipal di mantené órden i seguridat públiko. Pa e motibu aki, na aña 1973, a manda e promé tres personanan Hulanda pa sigui un estudio pa bira ofisial di bombero. Despues ku e promé tres ofisialnan a regresá, e promé bomberonan aspirante a wòrdu kontratá dia 14 di yüli di aña 1975. Pues a usa e fecha di 14 di yüli di 1975 komo fecha ofisial di e fundamentu di e brantwer di siudat bou di nòmber di Brantwer Kòrsou. Promé ku e fecha aki tabatin solamente un brigada chikitu di bombero na aeropuerto ku tabata spesífikamente destiná pa e lucha kontra di kandela na aeropuerto.
Ministerio di Hustisia
Tin 4 kazèrne di Brantwer: Mundu Nobo, Río Canario, Steenrijk i Barber.
22 warda di dia – 91 warda di plug – 1 boluntario. En total 114 persona.
Tin 4 departamento:
– Departamento di Asuntunan Personal i General
– Departamento di Prevenshon
– Departamento di Represhon, Mantenshon i Logístika
– Departamento di Preparashon i Entrenamentu
E organisashon ta enkabesá pa un Commandant, di kual e departamento di Asuntunan Personal i General i e Manager Kwaliteit & Bijzondere Projecten ta kai direktamente bou di dje. Tambe e ta traha di aserka ku e departamentonan di Preparashon i Entrenamentu, Prevenshon, i Represhon, Mantenshon & Logístika. Na su turno e departamento di Represhon, Mantenshon & Logístika tin e sup-divishonnan di Technische Dienst i Uitrukdienst, di kual e delaster tin kazèrne na Mundu Nobo, Rio Canario, Steenrijk i Barber.
Pa establesé rekisitonan di seguridat kontra di kandela pa prevení, limitá i kombatí kandela, pa limitá e riesgo di kandela i pa prevení aksidente den kaso di kandela.
– Un identifikashon bálido di e solisitante
– Un dokumento ku ta demostrá su derechi komersial òf personal na e opheto (kas/empresa/outo), etc.
– Den e kaso ku bo a wòrdu outorisá pa hasi esaki; Un identifikashon bálido di e hende ku a outorisá bo i un deklarashon di outorisashon (machtiging) firmá.
– Den e kaso ku e palu ta forma un peliger/menasa agudo pa hende, e bomberonan lo investigá e situashon i determiná kon pa eliminá e peliger/menasa i kua instansianan lo mester wòrdu involukrá.
– Den e kaso ku e palu ta den un karetera públiko i no ta forma un peliger agudo, e ta kai bou di e responsabilidat di UO Openbare Werken.
– Den e kaso ku e palu ta den un kurá privá i no ta forma un peliger agudo, e ta kai bou di e responsabilidat di e habitantenan di e kurá den kual e palu ta situá.
E eskudo ta duna protekshon na pais Kòrsou den kaso di menasa. E hèlm di brantwer kòrá ta simbolisá ku Brantwer Kòrsou ta presente pa protehá Kòrsou kontra di insidentenan. E parti kaminda e pais di Kòrsou mes ta rondoná pa blou ta nifiká ku pais Kòrsou ta un isla rondoná pa laman. Tambe e ta simbolisá ku e laman aki ta wòrdu usá pa paga kandela. E vlamnan ta para pa mas vigilansia i asina prevenshon i preparashon tambe ta drenta den enfoke. Por último, e materialnan den e logo (Straalpijp, Zuigbuis, hacha i kabuya) ta para pa e materialnan ku Brantwer ta usa pa ehersé su tareanan.


text:
WILLEMSTAD – Pronto studiante di Kòrsou lo bai Hulanda komo bekado pa sigui studia einan. Hopi bes e studiantenan mester kustumá pasobra e kambio ta masha grandi. No solamente e klima sino e idioma i kultura tambe ta masha diferente.
“M’a yega Hulanda huntu ku hopi konosí. Esei tabata masha agradabel pa mi”, Eldrimar Torres ta bisa. For di aña pasá e ta studia na Sporthogeschool di Eindhoven. “Mi tabata konosé e kultura un tiki kaba. Pero tòg mi mester a kustumá hopi. Hende na Hulanda tin be por ta seku, nan no tin ni sikiera un sonrisa.”
“Idioma hulandes semper ta i ta keda un punto suak”, Torres ta bisa. Pero dia pa dia ta bai mas mihó”. Torres ta bisa ku su kurason ta na Kòrsou. “Mi tin masha gana di bai bèk ora mi kaba. E solo, e laman i mi mayornan t’ei. Ademas tin hopi nesedidat di dosente di gimnasia. Esei ta ideal.”
Limitá
Kelsey Prince ta muda pa Hulanda pronto. “Mi ta bai Hulanda i mi no ta bini bèk nunka mas. Mi no tin nodi di biba na Hulanda semper, Inglatera i Australia tambe ta parse mi bon, ma Kòrsou si a fada mi un poko. Mi ta bai studia periodismo i komo periodista riba e isla aki bo ta mashá limitá.”
Idioma hulandes lo bira un reto, Prince ta bisa. “Mi a yega di bai Hulanda un siman i m’a kere ku mi hulandes ta basta bon. Ma ora m’a yega ei a resultá ku nò. Den kada kombersashon mi tabata pensa ‘bo por a papia mas poko poko?’. Dankidjó na e skol kaminda mi ta bai studia bo por haña lès di hulandes èkstra. Di SSC (Stichting Studiefinanciering Curaçao) bo ta haña un tiki guia, pero esei ta espesialmente pa yuda bo buska un lugá di biba i un introdukshon di e siudat”
E nesesidat di guia èkstra Marieke Daemen tambe a ripará. Dos aña pasá el a lanta e kompania Curacoach. Un kompania di coach pa studiante kurasoleño ku ke guia èkstra pa tur kos ku nan ta dal den dje na Hulanda.
Ayudo
Mi ta ripará ku idioma hulandes ta un problema. Mayoria di e studiantenan ku m’a guia mester di ayudo ku nan tesina. Hopi be nan ta den nan último aña kaba i nan ta pega kompletamente”, Daemen ta bisa. “Sigur ku idioma, pero tambe pasobra na no ta komprondé sierto método. Na Hulanda ta ferwagt ku si bo no komprondé algu bo ta puntra. Mi ta ripará ku studiante di Kòrsou tin be ta haña esaki kandente i esaki ta sali den nan tesina. E kuenta di no pidi ayudo ta e problema di mas grandi.
Pa evitá esaki Hogeschool Rotterdam (HR) ta ofresé diferente workshop espesialmente pa studiante di e islanan. “Nos tambe ta ripará ku studiantenan ta haña fèrfelu pa pidi asistensia. Nan mester di hopi kurashi pa hasi esaki.”, asina Theo Vleeskens di HR ta bisa.”
“Ta laf ku e workshopnan ei tambe ta un manera di buska asistensia i fèrfelu pa e studiante pidi”, Vleeskens ta bisa. “Nos no por obligá nan di tuma e kurso i p’esei e partisipashon hopi bes no ta asina grandi manera nos a spera. Tòg nos ta haña hopi importante pa ofresé esaki. No ta asina ku e studiantenan no ta haña bon guia den nan propio pais. Pero ei nan ta limitá den e kosnan ku nan por regla pa e studiantenan.”
Outor Sarah Joosten


text:
Sera konosí ku historia di Segundo Guera Mundial na Kòrsou. Mira imágennan ku lo konta di bida diario, defensa, gobernashon i ekonomia di nos isla durante e periodo aki. Segundo Guera Mundial tabata tin impakto riba tur área di bida.
Ta hopi importante pa Kòrsou i henter mundu sa di e impakto ku Segundo Guera Mundial tabata tin akinan i di e papel krusial ku nos isla a hunga durante guera. Nos hendenan a yuda defendé pais i nos refinerianan, nos a rekoudá fondo pa Hulanda i hopi mas. Tambe pueblo a pasa den skarsedat i blèk out, verduistering.
Nos website tei pa eduká i informá tur hende di tur aspekto di e historia aki. Na 2015 Guera na Kòrsou a keda lansa durante un eksitoso eksposishon na Museo di Kòrsou ku a habri den presensia di Prensès Beatrix di Hulanda.


text:
TPK ta den parlamento den oposishon ku 1 asiento
TRABOU PA KÒRSOU NO TA DEN GOBIÈRNU
TPK ta den parlamento den oposishon ku 1 asiento
Trabou pa Kòrsou TPK a tuma nota ku konstantemente tin hende ta kere ku TPK ta den gobièrnu. E gobièrnu aktual ta formá pa MFK i PNP. Pues e malkontentu i desepshon ku tin bou di pueblo ta pa motibu di e 2 partidonan aki. Tur hende por kòrda ku despues di elekshon pueblo tabata pidi pa amplia e formashon di gobièrnu ku TPK i KEM. Esaki no a tuma lugá.
E sistema di profilá di TPK ta Orgániko. E sistema orgániko aki ta unu diferente i kisas esaki ta konfundí algun persona i pone ku nan ta kere ku TPK ta den gobièrnu. Esaki no ta e kaso.
Trabou pa Kòrsou TPK ta bai sigui intensivá e profilashon orgániko aki pa e siguiente elekshon pueblo ta mas konvensí ku ta pa Trabou pa Kòrsou TPK e mester vota.


text:
Den e programa aki nos invitado ta Sr. Roland Peterson. Un persona hopi konosi na Aruba ku tabatin e funshon di komisario di polis. Tambe e ta konosi pa su bukinan di poësianan ku ela skirbi. Ultimamente ela presentá un buki di poësia titula ”Silent Emotions”. Nos ta kombersa kune tokante su bida i su karera.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Roland Peterson
Den e programa aki nos invitado ta Sr. Roland Peterson. Un persona hopi konosi na Aruba ku tabatin e funshon di komisario di polis. Tambe e ta konosi pa su bukinan di poësianan ku ela skirbi. Ultimamente ela presentá un buki di poësia titula ”Silent Emotions”. Nos ta kombersa kune tokante su bida i su karera.


text:
Oranjestad – sr.Villes Franken a informa nos cu despues cu a atende e ley di Bosman,y un politico a referi cu un persona cu a hiba e persona cu mester a laba e placa awe ta candidato politico.
Sr.Franken ta splica cu e informacion aki no ta berdad,e la hiba e amiga di e mucha homber pa e sera un deal cu Fred Teven cu tabata officier di husticia y awe e ta den un otro posicion.Nan a sera un deal, Kiko e deal tabata ensera e no sa y no a puntra.
Sr.Ville Franken via nos Player ta sigi duna mas informacion impactante:


text:
Famia Paesch-Geerman ta profundamente agradeci na tur persona cu a asisti na belorio, entiero y na esnan cu a manda areglo di flor asina tambe cu nan presencia of via un telegram, email, telefon of tambe a manifesta nan condolencia na e fayecimiento cristianamente
di nos estimada
Casa, Tata, welo, Omo y ruman nomber di Señor:
Albertico “TICO“ Paesch
Cu un inmenso gradicimento na Staff y pernoneel di Setar N.V. y tambe na tur su ex coleganan di IT.Services Infrastucture/ Back up Operator na Setar.
Un danki special na hospital di Aruba y esunan na Colombia
Di curazon un danki pa tur famia y conocirnan cu a bini, tur bisiña, y amigonan cu di unforma of otro tabata cla pa uza nan tempo pa sostene y yuda nos.
“MASHA DANKI “


text:
Oranjestad- 9 januari 2021. Mayan dialuna dia 10 di januari 2022 scol ta cuminsa atrobe. Apesar cu Aruba ta enfrentando un aumento den casonan di COVID-19 segun datos muchanan bou di 12 aña no ta e grupo na risico pa cual motibo Crisis Team no ta mira e nesesidad pa wanta scol sera mas dia y perhudica educacion di nos muchanan. Apesar cu nos muchanan bou 12 aña no ta e grupo na risico, Crisis Team ta sinti e precupacion bou di algun mayor pa cual motibo ta laga e uzo di tapaboca na scol pa mucha bou di 12 aña un desicion di cada mayor of voogd.
Mirando cu den mayoria caso positivo muchanan bou 12 aña ta desaroya sintomanan leve, Crisis Team ta haci e apelacion na mayornan pa no manda ningun mucha scol ora cu nan tin sintoma paresido na griep pa leve cu esakinan por ta, pero tuma e miho desicion y laga test e mucha pa di e forma aki proteha otro muchanan y tambe yuda mantene e cantidad di contagio bou di nos muchanan.


text:
Oranjestad-Den corte huez a rechaza e peticion di retiro pa e ex trahadornan di Westin cu a dicidi cu nan no ta acepta e pakete ofreci. Mescos a sosode cu e trahadornan di e casino di e hotel.
Minister Otmar Oduber como titular di Turismo y ex minister di Labor a bisa riba esaki cu e ta hopi contento cu e veredicto di huez y cu ta un resultado cu por a wordo spera unda derecho di trahadornan y cambionan di ley a wordo confirma.
E mandatario tabata algun luna pasa hunto cu su colega di Labor Paul Croes pa trata precisamente e tema di trahadornan di Westin y ambos minister a bisa claramente cu e cambio di leynan laboral cu a tuma lugar aña pasa y ta vigente ta proteha e trahadornan den casonan asina. Un di e cambionan ta indica cu den caso di traspaso of benta di un compania e seguridad laboral di e trahadornan ta wordo salvaguardia.
Durante e reunion den Parlamento na februari el a bisa na un forma hopi categorico cu e leynan laboral y e derecho di e trahador ta hancra 100% den nos leynan y pesey e mensahe directo pa tur cu kier inverti na nos isla ta cu nos tin leynan cu mester wordo respeta. El a bisa tambe cu no ta keda na Gobierno si e empleado acepta si of no e paketenan ofreci of si esaki ta suficiente bon, e empleado ta esun cu tin cu tuma e decision aki. Como Gobierno y como Parlamento mester para pa e derechonan y ehecusion di leynan laboral cu nos tin na Aruba. Huez bo por bay semper, hasta ora un compania ta ganando placa of ora e ta bancarota, ta keda na discrecion di e huez pa tuma un decision riba e caso(nan), pero definitivamente nos leynan laboral ta na banda di e clase trahador y e empresa cu ta cumprando esaki awor aki sa di esaki tambe.
Cu e sentencia di huez rechazando e peticion di retiro, por mira bon cla cu e derecho di e trahadornan manera estableci pa ley, a wordo salvaguardia y di e forma aki tambe ta mustra e stabilidad cu e trahadornan por conta riba dje cual na su turno ta traduci tambe na un mayor stabilidad pa nos turismo.
Sentencia na fabor di trahadornan di Westin tabata di spera Cambio di leynan laboral na fabor di trahadornan a duna mas stabilidad na nos turismoPosted: July 2, 2014 in Johnny Habibe
Oranjestad-Den corte huez a rechaza e peticion di retiro pa e ex trahadornan di Westin cu a dicidi cu nan no ta acepta e pakete ofreci. Mescos a sosode cu e trahadornan di e casino di e hotel.


text:
ATIA no solamente ta representa e interes di su miembronan y comercio aki na Aruba pero tambe ta activo internacionalmente. ATIA continuamente ta fortaleciendo colaboracionnan y alianzanan entre ATIA y otro Organisacionnan di Dunadonan di Trabou den region y mundialmente.
Como miembro di e Caribbean Employers’ Confederation (CEC), ATIA a wordo aserca pa uni su mes na e directiva di CEC. Sr. Michel Henriquez, Chairman di ATIA, a keda apunta como miembro di e directiva di CEC durante e Asamblea General cu a tuma luga recientemente na Tridinad. CEC ta un agrupacion regional di organisacionnan den e region di Caribe cu ta dedica su mes na e desaroyo y promocion di practicanan di bon relacionnan laboral den un empresa y riba macro nivel y ta comprometi pa logra productividad y prosperidad pa su miembronan y e region en general.
Srta. Kimberly Boekhoudt, Directora Interino di ATIA, tambe a haya oportunidad pa participa den un Master training riba e maneho efectivo di un Business Member Organization. E master training aki a wordo organisa pa e Organisacion Internacional Laboral (ILO) y a tuma luga di 7 pa 11 di Maart na e campus di ILO-ITC na Turin, Italia. Un total di 36 participante di diferente pais rond mundo a participa representando nan organisacion.
Durante e resto di aña ATIA lo sigi traha riba e colaboracion entre ATIA, CEC y ILO pa ofrece tambe actividadnan pa su miembronan. Lasonan cu instancianan internacional ta importante y como tal ATIA ta satisfecho cu e organisacion ta wordo reconoci internacionalmente y ta forma parti di actividadnan cu ta contribui na e profesionalismo di tareanan di ATIA pero tambe ta aporta na e profesionalismo di organisacionnan den region.


text:
Diahuebs 1 di Maart ing. Vi Frank, ex-director di Dienst Landmeetkunde en Vastgoedregistratie (DLV), ta duna un charla tocante mapanan historico di Aruba, specialmente e mapa di Werbata. E topografo di Nederlands-Indië, Johannes Werbata, a wordo treci Corsou na aña 1906 pa traha mapanan di e islanan di e tempo asina yama Nederlands-West-Indië. Esun di Aruba ta traha di añanan 1909 te 1911 y publica na aña 1913.
Biblioteca Nacional Aruba, departamento Arubiana/Caribiana, ta invita tur hende cu ta interesa pa sa un tiki mas tocante historia di Aruba pa ta presente na e charla interesante aki.
E presentacion di ing. Vi Franki ta tuma luga diahuebs awor, 1e di maart, na departamento Arubiana/Caribiana, Bachstraat # 5 y ta di 7or pm pa 9or di anochi.


text: KRALENDIJK – Djabièrnè anochi, alrededor di 11:15 sentral di polis a risibí notifikashon ku un aksidente di tráfiko a kaba di tuma lugá enfrente di antes Caribbean Fasteners riba Kaya Nikiboko Nort i ku tin herido. Na yegada di e promé unidat polisial a bin topa un hòmber bentá riba kaya i un jeep koló pretu ku un skuter pegá bou di dje. For di un investigashon preliminar ku a hasi na e sitio a bin sali na kla ku e skuter tabata biniendo for di Playa, pa subi Kaya Nikiboko Nort. E jeep tabata bayendo direkshon di Playa pa kita na su man robes pa subi e sitio di stashoná outo patras di misa San Bernardo. Shofùr di e jeep a lora i no a mira e skuter i alkansé. E shofùr di e skuter a kai i e outo a pasa riba dje, lastrando e skuter bai kuné. Ambulans a presentá rapidamente na e sitio pa atendé ku e hòmber shofùr di e skuter ku tabata keha di basta doló. A transportá shofùr di e skuter urgente pa hòspital pa tratamentu médiko. CRS tabata presente i a registrá e aksidente.


text:
Oranjestad, Aruba - 19 di augustus 2020
Positivo, 91 caso aserca di cual 1 ta un no residente.
Recupera, a subi cu 40 caso.
Cantidad di testnan haci 359.
Actualmente tin 20 persona interna den hospital di cual 2 ta den cuido intensivo, 17 riba Covid unit y 1 riba maternity unit.
Ayera lamentablemente a registra un caso mas di un persona positivo pa Covid-19 cu a fayece.
Condolencia ta bay na famianan di e fayecido.
Na esnan cu ta luchando contra e virus na e momentonan aki, un pronto recuperacion.


text:
Liña dirèkt pa arkeologia
Liña dirèkt pa arkeologia
E Hotline Arkeológiko ta e punto sentral na Kòrsou pa relato tokante asuntunan arkeológiko, tantu marítimo komo na tera. E hotline ta ofresé siguiente servisionan:
- konseho arkeológiko tokante proyekto di konstrukshon
- punto di notifikashon pa mèldu deskubrimentunan nobo
- punto di notifikashon pa mèldu aktividat (ilegal) ku por forma un menasa pa nos herensha kultural òf históriko
- punto di notifikashon pa mèldu tráfiko ilegal den opheto ku ta forma parti di nos herensha kultural òf históriko.
E liña direkt pa arkeologi ta manehá pa NAAM huntu ku ROP i ta funkshoná durante oranan di ofisina (djaluna te djabièrnè di 9 – 12 AM i di 2 – 5 PM) via tel. +599 9 4621933/34 (NAAM) òf +5999 465-4688 (DROV) òf via mail: info@naam.cw


text:
Seferina Cicilia den spòtlait
Na okashon di apertura di Parke Den Stashi djabièrnè atardi, a pone atenshon spesial na e echo ku Seferina ‘Sefe’ Cicilia, a kumpli 100 aña....
Muchanan a habri aña eskolar alabando Señor
KRALENDIJK — Bunita apertura di aña eskolar nobo kaminda muchanan di skol katóliko a gradisí Señor pa e aña eskolar 2017-2018. Algu bon ta bai...
Reda grandi den Boka di Lac
Rangernan di Parke Marino Nashonal di STINAPAa risibí un tep di Lorenzo Mittiga tokante un reda grandi ku tabata drif den Boka di Lac...
Wesunan misterioso na Saliña
KRALENDIJK — A topa ku algun wesu straño i misterioso den e área di Saliña, pa ta presis na e sitio konosí serka sambuyadónan...
Enseñansa no ta na fabor di Boneiru
KRALENDIK — Suzy Thodé, dosente i eksperto den maneho den enseñansa, Formashon Emoshonal Sosial, a bisa ku enseñansa na Boneiru no ta kuadra ku nos realidat. E ta un modelo...
Ergoterapista Beverhoud te ainda ta eksperensiá kontra tempu
KRALENDIJK – Djarason anochi ergoterapista Mariella Beverhoud a duna splikashon na miembronan di Klup di Dama RINFA na Rincon. Bintisinku persona tabata presente na e anochi di informashon aki. E klup...
Ergoterapista Beverhoud te ainda ta eksperensiá kontra tempu
KRALENDIJK – Djarason anochi ergoterapista Mariella Beverhoud a duna splikashon na miembronan di Klup di Dama RINFA na Rincon. Bintisinku persona tabata presente na e anochi di informashon aki. E klup...
Diputado den Heyer den Rincon
Diputado Nina den Heyer djaluna tabata den e bario di Rincon. E diputado e probechá pa bishitá Kolegio San Luis Beltran riba e promé...
Garashi Kaya Corantijn ta muda pronto
KRALENDIJK — Un kantidat di reklamo tokante garashi di drechamentu di entre otro outo na Kaya Corantijn. Despues ku diferente persona a trese e...
‘Na banda i no tras di kortina’
KRALENDIJK — Den kombersashon via telefon ku Ramoncito Booi, èks lider polítiko di Partido Union Patriótiko Boneriano (UPB), el a nenga di papia tokante...


text:
KRALENDIJK- Djaluna mainta presidente di ABVO Boneiru, Robert Sances, a presentá na prensa, ku ABVO ta bai selebrá 86 aña, den stadion Antonio Trinidat.
Ta trata di un fiesta grandi ku 3 agrupashon musikal i DJ Ash durante e anochi. Miembronan di ABVO ta paga 25 dòler adelantá. Otro persona ta paga 45 dòler pa drenta e fiesta i red carpet ta 750. Tambe tin posibilidat pa un otro sekshon di red carpet na balor di 1000 dòler. E anochi por spera músika di agrupashon musikal Buleria, Payola i Oreo.
Ta bai hasi limpi den e área pafó i paden di e stadion na Rincon. Gezaghèber Edison Rijna i gobièrnu ta koperá bon pa sierto partinan ku ta kontribuí na e aktividat grandi aki. Ta bai tin kontrol paden i pafó di stadion durante e aktividat, pa tur hende por sinti nan trankil i kómodo. Dia 29 di yüli e fiesta ta i e promé agrupashon musikal ta kuminsá toka 9or di anochi.


text:
Cu gran orguyo a anuncia un nomber adicional pa e elenco di Curaçao North Sea Jazz Festival 2018. E programa anuncia anteriormente lo keda amplifica cu e musiconan hubenil di esnan asina yama ‘The Roots of Music Marching Crusaders’ procedente di New Orleans (Merca).
Nan lo bay move marchando durante e dianan di festival como e artistanan den movecion na ingles ‘artist on the move’ riba e terenonan cu ta destina pa e festival. E programa ‘The Roots of Music’ a keda estableci y instala despues di e orcan devastador Katrina, cu lo a duna e hubentud di New Orleans e posibilidadnan pa medio di e plan educacional musical, e apoyo intelectual academico cu e guia di mentornan pa yega na un cierto dominio musical di un instrumento. Na mes momento tambe haci tur loke cu ta posibel pa mantene e herencia musical y cultural di e ciudad ey bibo.
Diestres di e alumnonan mas talentoso lo duna, siendo cu nan ta miembro di ‘The Roots of Music Marching Crusaders’ (E Raísnan di e Kruseronan Musikal Marchando), un muestra visual y tambe vistoso y un exhibicion di nan sonido durante e dianan di Curacao North Sea Jazz Festival durante nan diferente presentacion di e famoso tradicion musical di New Orleans.


text:
NA TUR MANERA A ATVERTÍ GOBIÈRNU .
NA TUR MANERA A ATVERTÍ GOBIÈRNU .
Yves Cooper a uza palabra brutu i ku tono haltu. Pero, ami Erwin Raphaëla ta bai koba hasta den nos historia pa splika. Komunidat di Kòrsou a bini for di e sirkunstansia di algun siglo di kolonialismo i sklabitut. Esaki ta un realidat, ku ningun hende no por kambia, pero no ta nifiká ku nos mester sigui referí kasi tur momento di dia na e pasado ei sin ke hasi nada nos mes pa krea un mihó komunidat di Kòrsou, liber, hustu i manteniendo nos mes debidamente na reglanan importante i nesesario. No pa Ulanda, no pa Merka, nò! Puramente pa nos mes. Ami fo’i e temporada ku mi a biba na Ulanda, debí na kosnan robes ku nos hendenan sa hasi, a tuma mi tempu puntrando mi mes na unda lo mester kuminsá pa krea e sentido di rèspèt pa propiedat i bida di kualke otro hende. Mi ta kòrda por ehèmpel e kantidat di kasonan kaminda yunan di Kòrsou tabata mal komportá, mata otro na fiesta, of na otro enkuentronan sosial, sin ta na nodi. Mi ta kòrda por ehèmpel e kuminsamentu di Zomerkarnaval den Utrecht, hopi aña pasá. Tabatin kasonan di asesinato horibel te ku gobièrnu di Utrecht a disidí di para e karnaval antiano na Utrecht, pero Rotterdam a tuma e karnaval aki over. Na Ulanda nos tin vários kaso den pasado di diskotekanan ku mester a sera nan porta, debí ku yunan di Kòrsou a mata otro. E situashon aki a hasi mi bai hopi leu den pasado i mi ta kòrda teorianan ku tabata pretendé i ke demostrá dikon nos ta un komunidat asina dividí, esta ku for di Afrika a kuminsá ku gueranan entre tribu, pero ku di un manera òf otro a traspasá den DNA di generashonnan siguiente. Sklabitut i kolonialismo segun mi a trese komo herensia ademas diskrepansianan sosial ekonómiko grandi den pueblo. Tin un grupo chikí di personanan ku a logra surpasá e situashon di lucha kontinuo pa sobrebibensia ku enseñansa i formashon, terminando un estudio akadémiko i despues logra un trabou ku ta paga bon. Pero, tin tambe esnan ku a logra danki ku nan a heredá tereno di nan antepasado(nan) di manera ku tòg por a krea un sistema di bida aseptabel. Mas aleu tin e kategoria di suidadano kurasoleño ku a logra establesé un bida na drechi danki na patronahe polítiko i benefisionan optené dor di e gobièrnu di nan preferensia ku siendo na poder a yuda nan. Por lo demas 60 porshento di e komunidat ta kai den e gremio ku un entrada rondó di sueldo mínimo. Mi ta referí aki na sifranan verídiko di senso 2011 pa suprayá mi ponensianan. E situashon ariba menshoná di 60 porshento di nos komunidat ku ta na nivel di sueldo mínimo esta bou di ‘bestaansminimum’ ta sin duda un faktor devastador pa progreso i adelanto di nos komunidat ya ku e ta kondusí na pobresa, deterioro sosial, ladronisia, atrakonan armá i te hasta likidashonnan kruel konektá ku moveshonnan di baho mundu. E situashon di 60 porshento di e komunidat bou di ‘bestaansminimum’ segun mi no ta na nodi si nos organisá nos barionan i disidí porfin ku sistemátikamente ta ban duna un ‘faire chance’ na e sektor agrario, esta esun di plantashon i krio di bestia, di manera ku por lo ménos 10 porshento di suidadanonan aktualmente wantá na ‘bestaansminimum’ ta sali for di e kategoria ei i subi bai ariba. Ku proyekto i aktividatnan turístiko bon organisá tambe por krea kuponan di trabou ku ta saka otro grupo grandi for di ‘bestaansminimum’ manda na un nivel di bida mas haltu, anto asina ei Kòrsou ta bira un isla ku ta floresé. Enfin, ami ta sigui riba e linia di desaroyo di barionan, komo tal bario konsiderá e instrumento pa desaroyá e isla aki, pasobra al final ta den barionan so por lanta tantu sektor agrario komo turismo pone di un forma sólido i duradero riba e suela aki. Mi no por haña mi mes den gobièrnunan ku ta sigui dal bai tuma medidanan sin wak mas aleu. Subi omzetbelasting en realidat ta nifiká mantené e situashon status quo, kaminda suidadanonan ku ya ta bou di e mínimo di eksistensia ta drop bai mas abou. Lógikamente esaki no ta keda sin konsekuensia pa kalidat di bida i nos siguridat nashonal. Gobernantenan ku semper a sigui pensa i aktua meskos mester traha espasio pa otronan ku sí transformá e situashon!
Erwin Raphaëla


text:
Palm Beach:
Diadomingo den careda di 3’or y 10 di atardi, durante un fiesta na lama na altura di Strandpolitie, un mucha muhe chikito di 3 aña, lo a haya problema den lama y no tabata reaciona.
Mesora a bati alarma, a pidi pa polis y pa presencia di ambulance cu hopi urgencia. Na yegada di ambulance, nan a trata e criatura y a logra haya pulso, mesora nan a sali cu urgencia pa hospital. Polis a habri caminda pa nan por a yega hopi lihe hospital. Mientras a pidi pa slachtofferhulp topa cu e famia di e criatura na hospital pa asina duna nan e sosten necesario.
Na yegada na hospital e criatura no a sobrevivi y a fayece, pa 4.25 pm, Dr. Arends a constata morto di e criatura di fam G.
Arubanative.com kier a extende su mas profundo palabranan di condolencia na famia di e criatura.


text:
Rich Kalash i Jaido a graba videoclip na Colombia
Den transkurso di e último dianan fanátikonan di tantu Rich Kalash i Jaido por a tuma nota riba Instagram di algun foto ku ámbos artista a ‘share’. T’asina ku e artistanan tabata na Medellin, Colombia pa grabashon di un videoclip ku sigur ta pinta di bira interesante. Ámbos artista di Decoded lo kuminsa move internashonalmente, asina por hasi menshon ku ya kaba Rich Kalash a kuminsa graba algun track na Ulandes. Konsiderando ku e ta dominá e idioma perfektamente a probechá oportunidatnan ku a presentá na Ulanda. E tracknan aki, ta pendiente pa sali, pues fanatikonan mester keda pendiente. Di otro banda, lo duna preferensia na merkado latino i e promé stap ta grabashon na Medellin.
E grabashonnan a tuma lugá e siman tra’i lomba; Greyan Films den kolaborashon ku Decoded a biaha ku e kabayeronan djamars último i ya pa djabièrnè a kompletá e serie di grabashonnan ku a keda skematisá. Fanátikonan por mira sigui Rich Kalash, Jaido i tur artista di Decoded riba e Youtube Channel @decodedofficial. Por stream riba ITunes, Spotify, Google Play i Apple Music tambe.


text:
Diaranson mainta e ex minister Otmar Oduber hunto cu su abogado a presenta na oficina di Lands Recherche na Vondelaan sr Oduber a bisa den e proceso y transparencia cu ta tuma luga y a mustra na comunidad di Aruba cu lo sigui tuma luga e proceso manera el a splica e keho contra ex Minister Marisol Lopez Tromp cu actualmente ta parlamentario ta den su proceso na e momentonan aki.
Sr Oduber a bisa cu tur cos a cuminsa momento di un entrada judicial e tempo ey a yame flamingo y te ainda e number ta flamingo y ta yega un momento cu e nomber tin cambia acusacion y sospechonan cu despues di dos aña ni un di e sospechonan e no a wordo interoga riba nan y ni un di tur e documentonan cu a tuma den beslag e tempo ey na su cas computer, telefon y ni un solo pregunta a keda haci ariba tur e beslag e tempo ey y durante interogacion a resulta cu na juni 2020 cu e caso Flamingo a cuminsa, a resulta cu a aresta su persona y no a considera esei mas e momento ey y tur cos a bira un acusacion falso di ex minister Marisol Tromp. A resulta cu ministerio publico a wanta su mes na un acusacion falso cu e ex minister a haci, y dia cu su persona a sali y a tuma nota y ta algo totalmente falso, cuatro punto. Hunto cu su abogado a inicia e proceso di un demanda contra e ex mandatario pa e acusasion falso y den ley ta para bo no por haci acusación falso y sigur tin e magnitud cu tin pa su persona, famia y negoshi. E proceso ta andando hunto cu Landsrecherche ta pa e denuncia falso y tur cuatro punto cu Marisol a trece dilanti y lo entrega pruebanan di tur e procesonan cu Marisol a gaña landsrecherche y ministerio publico y cu Marisol tabatin tur disposicion documentonan cu tabata backup pa loke el a presenta na ministerio pulico tabata un mentira. Cu hopi tranquilidad na comunidad mi por bisa cu tur e puntonan ta asina facil pa mustra con Marisol a actua mala fe mescos cu el a haci e tempo ey cu Chris Dammers, ta pa malo e señora aki a pasa den tres partido politico caminda el a keda saca for di nan, saca or di Mep, Avp y Por y no a reste nada mas pa wak kico tur e ta haciendo pa play santo y contra corupcion. E proceso cu bo ta pasa aden ta hopi duro y di mi persona dos biaha deteni den un 24 dia no tabata nada facil y bo tin cu keda manda e mensahe pa comunidad bo tin di kere den bo sistema judicial y pesey mi ta cana e proceso pa corgi un mal uso cu tabatin di un politico y un persona cu tin trayectoria conoci y pa e motibo ey ta entrega keho contra Marisol Lopez Tromp pa su mentiranan y tin documentonan. Por ultimo Otmar a bisa cu ta dunado landsrecherche hopi detaye y tabatin un hecho di un acusacion falso cu a keda entrega y tabatin consecuencia hopi grandi pa su persona.


text:
E mapanan aki ta ilustra e diversidad social y demografico na Aruba y ta forma parti di un serie di publicacion nan cu lo wordo haci disponibel den un formato digital.
E mapanan ta ilustra visualmente e indicatornan di distribucion social, economico y demografico di pais Aruba. Hasiendo uzo di tecnologianan nobo, pa prome biaha e Atlas Social ta disponibel den e formato digital y interactivo.
E datonan ta wordo presenta como un storia y ta duna e usuario e oportunidad pa scohe e mapa cu e kier bishita di e lista di mapa cu ta parece na comienso di e Atlas Social.
Na cada mapa por lesa un discripcion cortico cu ta consisti di un texto corto y un grafico. Usuarionan por scohe tambe pa download e tabelnan y graficonan cu ta pertenece na cada mapa.
E di dos grupo di mapanan cu CBS ta presenta ta e mapanan di Poblacion cu ta trata e caracteristicanan general di nos poblacion manera:
- Poblacion segun tipo di hogar:
- Hogarnan nucleo;
- Un hogar nucleo ta un hogar cu ta consisti di un solo famia;
- Hogarnan extendi y composita;
- Un hogar extendi ta un hogar unda tin mas famia ta biba hunto unda tur miembro di hogar tin un relacion familiar cu otro.
Un hogar composita ta un hogar unda tin mas famia ta biba hunto unda no tur miembro di hogar tin un relacion familiar cu otro.
- Hogarnan cu ta consisti di 1 persona;
- Poblacion cu no a nace na Aruba;
- Poblacion cu no a nace na Aruba y cu a bin biba na Aruba prome cu 1986;
- Poblacion cu no a nace na Aruba y cu a bin biba na Aruba despues di 1986;
- Personanan di 14 aña of mas cu ta casa;
- Personanan di 14 aña of mas cu ta biba cu otro riba base duradero (no casa);
- Cantidad averahe di yiu pa hende muhe entre 14- 49 aña di edad.
E mapanan di Aruba ta wordo dividi den 55 zona y 8 region. Si un usuario kier haya mas informacion di un region of zona, e por click riba esaki y un “pop-up window” lo habri cu informacion tocante e zona of region scogi pa aña 2010 y 2020.
Aruba ta un isla chikito cu un superficie total di 180 km2 y cu un poblacion cu tabata consisti di 108,166 persona na 1 di october 2020 (durante e conteo di Censo 2020).
E mapanan ta mustra cu aunke Aruba ta un isla chikito den tamaño, tin diferencia entre zonanan y regionnan pa locual ta trata caracteristicanan social y demografico di e poblacion.
Pa un planificacion regional efectivo y optimal ta importante pa por indica y ilustra e caracteristicanan di cada zona y cada region.
E link pa e Atlas Social ta:
Mapping Census 2020: Social-Demographic Diversity in Aruba 2 (arcgis.com)
E mapanan ta disponibel riba nos website www.cbs.aw y por haya nan bou di e tab di ‘Census2020’.
CBS ta trata di publica datonan pa nos poblacion den un manera mas atractivo pa lesa y compronde. CBS ta spera cu e publicacion aki lo yuda esnan encarga cu planificacion regional cu nan trabou y tambe provee e publico en general cu un mihor comprendemento di e desaroyonan regional na Aruba


text: ORANJESTAD – Diaranson atardi Minister di Cultura Xiomara Maduro a ricibi un delegacion di Grupo Scout Jan Lobrecht. Dia 19 di april ultimo Grupo Scout Casibari Jan Lobbrecht a cumpli 50 aniversario formando hobennan den nos comunidad. Minister Xiomara Maduro a brinda un reconocemento na e grupo pa e bunita trabou aki pa comunidad. Masha danki pa inculca e diciplina, respet y amor den nos hobennan y brinda un fundeshi fuerte pa noscomunidad. Minister Maduro ta gradici scouting tambe pa semper tey presente na e Actonan Protocolar na honor di nosdianan nacional. Tabata un rato hopi ameno caminda a comparti e bunita experencia di forma parti di Grupo di Scout.


text:
Evento dedica na su fundador, señor Hyacintho Rudy Croes+
Den cuadro di celebracion di Dia di Himno y Bandera, partidoMovimento Electoral di Pueblo MEP ta organisa e eventoanual na unda lo hisa e bandera di mas grandi di Aruba nacede di MEP.
E evento aki a ser funda na aña 1997 pa señor HyacinthoRudy Croes+ y su commission cu tabata tin e honor tur aña di hisa e bandera aki. Esaki ta e prome aña cu señor Rudy Croesno ta cu nos mas y pa e motibo aki Partido MEP ta brinda e honor na su famia pa e anochi aki por hisa e bandera den sunomber.
Señor Hyacintho Rudy Croes+ tabata un persona cu a dedicana representa su partido y pais Aruba dignamente durantehopi aña. Partido MEP ta gradici señor Hyacintho Rudy Croes+ pa tur su esfuerso, dedicasion y amor cu el a brindacada un di nos.
Un invitacion special ta bay na e comunidad di Aruba pa bin celebra Aruba su dia nacional, Dia di Himno y Bandera cu partido MEP dia 17 di Maart na Cede di MEP di 11 pm pa 1 am. Lo tin live entertainment “ONE OF A KIND MUSIC” y bar y cushina lo ta bon surti.
BAN HISA NOS BANDERA CU ORGUYO!


text:
Oranjestad -Recientemente a tuma lugar e prome reunion di planificacion pa e proyecto di
SISSTEM (Sustainable Island Solutions for Science, Technology, Engeneering and Math) cu lo
inicia na september proximo na Universidad di Aruba. SISSTEM a wordo financia pa e 11 fondo di
Desaroyo Europeo cu 13 miyon Euro.
SISSTEM Steering Committee
Minister Ruiz-Maduro ta informa cu a forma un Steering Committee di SISSTEM cual su meta ta pa
monitor e desaroyo di e proyecto y e fondonan cu Union Europeo a pone disponibel. E Steering
Committee ta consisti di e siguiente personanan: sr. David Akopyan UNDP Resident Representative
a.i. y sra. Sharifa Ali-Abdullah Assistent Resident Representative di United Nations Development
Program (UNDP), Professor Buys, Professor Gielen y sra. Karine Op de Beeck di Katholieke
Universiteit (KU) Leuven di Belgica, sr. Glenn Thode, sr. Patrick Arens y sr. Eric Mijds di
Universidad di Aruba. Ademas nos tin como miembronan di e Steering Committee, e
representantenan di Departamento di Asuntonan Economico (DEACI), Sra. Maria Dijkhoff-Pita
Directora di DEACI y sra. Vivian Loopstok-Geerman Hoofd Afdeling Sustainable Development
Planning na DEACI.
Proyecto SISSTEM
E proyecto SISSTEM ta consisti di dos parti:
1. E programa academico cu ta wordo prepara den cooperacion cu KU Leuven y Universidad di
Aruba. E parti aki a inicia y e prome aña di e ‘Bachelor Program’ ta cla pa cuminsa na september
awor na Universidad di Aruba.
2. E parti di renovacion di Maria Convent patras di misa San Fransisco na Playa. E renovacion a
wordo programa pa por cuminsa na aña 2020. Monumenten Bureau y DOW tambe lo ta envolvi
cu e proyecto aki como cu e edificio di Maria Convent ta un edificio monumental. E parti di e
proyecto aki ta inclui tambe laboratorionan modular, ekiponan pa laboratorio, muebles y IT. Parti
B di e proyecto lo wordo maneha door di UNDP su oficina na Trinidad & Tobago.
E financiamento di e proyecto ta bini di Union Europeo y ta costa aproximadamente 25 miyon
florin.
Bishita cerca Minister Presidente
E representantenan di UNDP a usa e oportunidad cu nan ta na Aruba pa haci un bishita cerca
Minister Presidente Sra. Evelyn Wever-Croes pa asina por a informe tocante di e desaroyo di e
proyecto di SISSTEM. Alabes a hiba combersacion riba e anvancenan y implementacion di e
Comision di Sustainable Development Goals di Gobierno.
SISSTEM ta cuadra den e Maneho di Inovacion y Maneho Economico
E mandatario ta subraya cu e proyecto SISSTEM ta pas den e programa di inovacion di Gabinete
Wever-Croes y den e Maneho Economico 2019-2022. Ministro di Finansa, Asunto Economico y
Cultura encarga cu e cartera di e fondonan Europeo ta sostene e proyecto di SISSTEM y ta
sumamente contento cu e planificacion di e proyecto a inicia.


text:
Fair Trade Authority Curaçao (FTAC) tin kompetensia den sektor finansiero i di konstrukshon komo un punto di preokupashon. Esei ta bini dilanti den e agènda di FTAC pa aña 2018 ku a keda publiká awe riba nan wèpsait www.ftac.cw. Den e agènda aki FTAC ta trese dilanti ku den 2018 nan lo pone atenshon spesialmente riba e sektor finansiero I sektor di konstrukshon. Análisis hasi dor di FTAC i un ronda di konsulta a mustra ku den e sektornan menshoná tin sospecho di aktonan ku ta limitá kompetensia. P’esei FTAC ta bai hasi investigashon den e sektornan aki.
Presidente di FTAC Alberto (Chos) Romero: “ta importante pa haña un bista di ki manera i kon kompetensia por wòrdu mehora den e sektor finansiero i den e sektor di konstrukshon. Tur konsumidó tin direktamente o indirektamente di aber ku e dos sektornan menshoná. Pa e motibu aki ta importante pa posibel problemanan di kompetensia ku ta okashoná kostonan haltu den e dos sektornan aki wòrdu eliminá.”
FTAC ta bai investigá kon e sektor finansiero i di konstrukshon ta funshoná i unda e rísikonan pa ku kompetensia inhustu ta sinta. Tambe FTAC lo por hasi investigashon mas profundo si tin siñalnan di posibel violashon di e Ordenansa enkuanto Kompetensia. Kaminda FTAC konstatá violashon di e Ordenansa, FTAC lo aktua pa terminá esaki i si ta nesesario imponé un but. Butnan por subi yega te un máksimo di 10 porshento di e volúmen di benta anual total di e empresa.
E agènda di 2018 tambe ta indiká ku FTAC lo kontinuá ku e trayekto di duna informashon i hasi investigashon tokante outo regulashon den asosiashonnan di empresario. Por último FTAC ta planiá pa duna konseho na Gobièrnu riba proyektonan di leinan i regulashon den preparashon o eksistente ku por limitá kompetensia den sierto merkadonan.
Mas kompetensia ta sòru pa preisnan mas abou, mas inovashon, mihó kalidat i mihó servisio. Esaki ta na benefisio di un i tur.
FTAC ta hasi un apelashon na tur persona ku tin informashon òf siñal di posibel violashon di e reglanan di kompetensia, manera palabrashon di preis, repartishon di merkado i mal uso di poder ekonómiko pa mèldu esaki na FTAC. Tin un formulario pa hasi entrega di keho. Siñalnan di posibel violashon por wòrdu entregá anónimo tambe.
Bo ke mas informashon? Tuma kontakto ku sr. Albert Scholten, direktor di FTAC. E-mail: info@ftac.cw, telefòn: +5999 461 00 67.


text:
WILLEMSTAD — No opstante su agènda hopi okupá, awe ‘tardi durante e training di nos selekshon na stadion di Vesta, Minister Presidente di Kòrsou Sr. Eugene Rhuggenaath a hasi nos selekshon un bishita. Durante e bishita aki Sr. Rhuggenaath a interkambiá ku diferente di nos hungadónan riba e desaroyo di e preparashonnan pa e 2 kompromisonan importante ku nos mester bai kumpli kune próksimamente. Ela hiba algun palabra pa motivá nos hungadonan i tambe Sr. Rhuggenaath a mustra su sosten i solidarismo na e tremendo trabou ku nos selekshon ta hasiendo dor di pone e nòmber di nos dushi isla un biaha mas na haltu. Por último ela deseá nos hungadónan i nos staf tur klase di éksito pa e final di Scotiabank Caribbean Cup i Gold Cup 2017. Mirando e pasonan históriko ku e ekipo aki ta markando pa nos pais, nos Minister Presidente ta enkurashá pueblo kompletu pa bin stadion tur na e kolonan di nos bandera i yena kada un di e hungadónan aki ku e spiritu di patriotismo pa nan por mantené esaki fresku den nan memoria na momentu di bai representá nos durante e torneo nan aki!
Manera ya ta konosí, selekshon a biaha pa Canada pa asina hunga un partido di fogeo kontra e selekshon di Canada, aya na Canada den stadion Saputo na Montréal. E partido aki a tuma lugá antayera 13 di yüni kaminda nos selekshon a kai vensí ku e skor di 2-1. E gol di nos, a keda anotá pa Rangelo Janga. Ayera, 14 di yüni, nos selekshon a yega Kòrsou ku buelo di American Airlines pa sigui ku e training nan pa e wega di fogeo kontra Nicaragua. E selekshon di Nicaragua a yega awe mitar di 1 di mèrdia i a kuminsá ku nan preparashonnan pa e wega di djasabra.
E partido di fogeo kontra Nicaragua lo tuma lugá djasabra 17 yüni 8’or di anochi den Stadion Antoine Maduro (SUBT).
Karchinan pa e partido aki lo ta optenibel na FFK bou di ora di ofisina, Botika Mampuritu, Beep Beep i pòmp di gasolin Santa Maria.
Dia di wega karchinan lo ta optenibel na e lokèt nan di Stadion Antoine Maduro for di 2’or di mèrdia. Durante tur e partidonan di Liga MCB Promé Divishon di e siman aki tambe nos lo tei den stadion pa benta di karchi!
E partido ta kuminsá 8’or di anochi pero portanan ta habri for di 5’or di atardi, yega trempan pa evitá e tráfiko!
E preisnan pa e diferente sekshonnan ta lo siguiente:
- Sekshon A; Tribuna pariba di tribuna di honor ta Fl.50,-
- Sekshon B; Tribuna patras di golnan na lado di Maripampoen ta Fl.25,-
- Sekshon C; Tribuna patras di golnan na lado di Willemstad òf Tribuna pabou di tribuna di honor ta Fl.25,-
- Den e sekshon B i C (tribuna patras di golnan) mucha te ku 12 aña i 60+ ta paga Fl.15,-
Tambe nos tin e famoso shalnan atrobe ku diseño nobo i adaptá spesial pa nos klima. E shalnan aki ta optenibel na FFK bou di ora di ofisina i ta kosta solamente fl. 25,-
Un yamada ta bai na hinter e pueblo di Kòrsou pa bin na bòshi, bin disfrutá di un tremendo partido! Sali ku bo bandera di Kòrsou, bo t-shirt, bo shal, bin apoyá i sostené nos hungadónan komo e number 12!


text:
Inmunidad parlamentario
No por persigui miembronan di Parlamento cu ta participa na renionnan di Parlamento, ni demanda nan hudicialmente, pa loke nan a bisa durante e renionnan aki. Mesun cos ta conta pa documento presenta of skirbi. Hasta Fiscal no tin autoridad pa actua den caso cu miembro di Parlamento ofende un otro miembro of otro persona durante renion. Miembronan di Parlamento ta gosa di inmunidad durante cu oficialmente nan ta eherce nan funcion, si nan ta cumpli cu cierto condicion. Importante ta pa remarca cu e inmunidad aki ta conta solamente den sala di Parlamento y no pafor.


text:
Entrada hudisial ku konfiskashon.
KOMUNIKADO DI PRENSA 348 / 2021
13 di òktober 2021.
Entrada hudisial ku konfiskashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 13 di òktober 2021, alrededor di 06.00’or di mainta, Reshèrshinan di VVC, huntu
ku “Unit Speciale Taken” (U.S.T.) a tene un entrada hudisial na un adrès den Saonaweg.
E entrada hudisial aki ta enkonekshon ku violashon di lei di opio.
Durante di e investigashon a haña i konfiská un kantidat di paki di sigaria i keds ku ta
prosedente di dos kaso di ladronisa ku a tuma lugá na dos establesimentu den área di
Parera i Saliña.
No tabatin ningun detenshon na e adrès aki.
Investigashon ta kontinuá.